Idoia Ilundain –\nAhoz gorako irakurketa eta kontaketa haur hezkuntzan: ahotsaren eta entzumenaren bitartez sozializatzeko esperientzia titulua dauka Idoia Ilundain Iribarrenek garatutako lanak, eta berak eskuratu du UPV/EHUko Mikel Laboa Katedrak eta Mintzola Ahozko Lantegiak banatutako I.GRAL saria, gradu amaierako lanentzako saria. 500 euroko saria lortu du.\nBi kezka dira, nagusiki, lanaren abiapuntuak: “Batetik, ahoz kontatzeko ohitura gero eta gutxiago praktikatzen den jarduera dela, eta soinuan hitzen esanahiaren zati garrantzitsu bat dagoela ahazten ari garela. Bestetik, entzutearen eta isiltasunaren garrantzia ahazten ari garela”.\nAurrez asko landu gabeko ikuspuntu batetik heldu zion Orkoiengoak lanari: “Kontaketa eta irakurketaren arteko leihari aurre egin, eta zubi bat eraikitzen saiatzea zen helburua. Ahoz gorako irakurketa deskodetze soiletik urrundu, eta ahotsaren bitartez irakurritako horri bizia eman ahal zitzaiola”; eta Mintzola Ahozko Lantegiak gehitu duenez, “aldi berean, horiek sozializazio esperientzia bihurtzen direla, esandakoaren eta isiltasunaren arteko oreka topatuz gero”.\nSei ikertzaileren lanak eta bi argitalpen\nKepa Matxain, Jon Gurrutxaga, Maialen Akizu, Deustuko Unibertsitateko Elixabete Perez eta UPV/EHUko Antxoka Agirre eta Eñaut Agirre aritu ziren beren proiektuak aurkezten.\nHorretaz gain Ane Labakak eta Xabier Aierdik bi argitalpenen berri zuten: Labakak Bertsolaritza feminismotik (bir)pentsatzen lana aurkeztu zuen, UEUk argitaratutakoa; eta Aierdik Bertsozaletasunaren Azterketa Soziologikoa oinarri duen Kultura ez da bat-batekoa liburua, UPV/EHUk kaleratua.\nTags: Ahoz gorako irakurketa eta kontaketa haur hezkuntzan: ahotsaren eta entzumenaren bitartez sozializatzeko esperientzia Idoia Ilundain ikerketa mikel laboa katedra mintzola


Kapitala hausten | Jo puntua | GARA Euskal Herriko egunkaria\nEraldaketa sozialaren bidetik nazio ikuspegia izango duen herri harresi sozial, ekonomiko, kultural eta ekofeminista bat osatzeko garaia da. Behetik gorakoa eta edukiz betea\nLanaren Nazioarteko Erakundearen arabera lan munduan ezarri den prekaritateak hil egiten du. Mundu osoan beharginen %36k gehiegizko lanaldiak egiten ditu (48 ordu astean). Hego Euskal Herrian iaz 105.127 lan istripu jazo ziren, horietatik 283 larriak eta azken bost urteetan 268 langile hil dira. Beasaingo CAF lantegian 37 langile hil dira dagoeneko amiantoa arnastearen ondorioz. Iaz jakin genuen Bilboko Barcelo eta NH hoteletan logelak 2,5 euroren truke garbitzen zituztela langileek, hilean doi-doi 800 euro irabazteko. Menpekotasuna duten zaharren zaintzan ari direnak ere lan baldintza jasanezinetan ari dira lanean, gero eta bitarteko gutxiagorekin, autonomiarik ez duten zaharrak zaintzen eta garbitzen, «ahal duguna egiten dugu, ez gara makinak» dute salatzen. Etxetik kanporatzeko arriskuan bizi den Ainhoa Txokarro lur jota bere buruaz beste egitekotan egon da. Frantzian emakumeek gizonezkoek baino %24 gutxiago irabazten dute eta, aitzitik, etxeko lanetan asteko 10 edo 12 ordu gehiago egiten dituzte. «Emakume eta langile izaeraren zapalkuntza bikoitzean Martxoaren 8a beti izango da langile mugimenduari lotutako eguna, greba feminista greba da, baina greba produktibotik greba erreproduktibora heltzen den greba da», dio Naia Torrealdai Bilgune Feministako kideak.\nEgitate bat da. Kapitalismoaren deshumanizazioak jendea hiltzen du, jendearen bizi baldintzak okertu eta jendea desjabetu, eskubide gabetu egiten du. Lan merkatua gure bizitzen erdigunean ezarri eta gure bizitzak merkantilizatzen ditu. Hortaz, zenbat eta burujabeago izan, geure bizitzen jabeago izango gara eta, beraz, gure bizitzak duinduko dituen burujabetza ezberdinez ahalduntzen joateko garaia dugu honakoa. Eraldaketa sozialaren bidetik nazio ikuspegia izango duen herri harresi sozial, ekonomiko, kultural eta ekofeminista bat osatzeko garaia da. Behetik gorakoa eta edukiz betea.\nKapitala praktika antikapitalisten bidez baino ezingo baita hautsi.


365 egun eta 24 orduko langileei - GARA\n365 egun eta 24 orduko langileei\nLanbiderik edukitzeko zortea duten askok gaur izango dute lanera itzultzeko lehen eguna. Ziurrenik, gogorra eta luzea izango da. Opor osteko depresiotxoa ere ager liteke, erlaxaziozko egun geldoak zein azkar joan diren pentsatuz, lanari ekiteko gogo gutxiz, aurretik datorrena buruan bueltaka. Baina lanean jarraitu ahal izateko zorteak, behintzat, lasaituta. Pertsona batzuk, alderantziz, pozik itzuliko dira lanera, familia bizitzatik ihes egin ahal izanda, udako oporrak lanegun are gogorragoak bihurtu izanak akituta. Erruduntasun sentimendu puntutxo batekin, agian, baina norberaren eremu pribatua berreskuratzeak poztuta, lanean bada ere.\nZeren udako egunak, horren antsiatuak, horren atsegin eta itxaropentsuak, urte osoko garairik nekagarri eta gogorrena bilaka baitaitezke. Ezbairik gabe, horrela gertatzen da seme-alabak edukiz gero, hori gertatzen zaie egun osoan zehar, egunero, haurren zaintzaz arduratu behar dutenei. Goizetik gauerako lana da umeez arduratzea: jaikitzea, gosaltzen ematea, prestatzea, hona edo hara eramatea, eurekin jolastea, bazkaltzen ematea, arratsaldea ere zer edo zertan ematea, etxera itzultzea, arropa zikinak garbitzea, umeak eurak garbitzea, afaltzen ematea, oheratzea... Biharamunera arte, eta berriz gauza bera.\nHori guztia ohikoa da pertsona askorentzat, urte osoan zehar hori baitute lanbide. Gehien-gehienak emakumezkoak dira, eta nolabaiteko eremu pribatua haurrak eskolan egoten diren ordu horietan topatzen dute, beren buruarekin bakarka egoteko ordu preziatu horietan, nahiz eta ziurrenik geldirik egoteko segundorik eduki ez. Baliteke iluntzean, familia osoa etxean izaten denean, bikotekidearen laguntza izatea, eguneko zati horretan apur bat lasaiago ibili ahal izatea, kasurik onenetan, edo baliteke bikotekidea ere lehertuta ailegatzea etxera eta honetaz ere arduratu behar izatea. Oso errotuta baitugu oraindik kanpoan lan egiten duenak etxeratzerakoan gerlariaren atsedena baino ez duela merezi, eta etxean geratzen denaren papera dela familiako kide guztiez uneoro arduratzea. Oso errotuta etxekoandrea urtean 365 egunez eta 24 orduz dela etxekoandre. Eta izenak berak dioen bezala, pertsona hori andrea dela.\nUdako egunak, oporraldi familiarrak, hori guztia egiaztatzeko parada ezin hobea dira. Dela kanpoan lan egiten duen emakumea, dela etxe barruan eta familiarentzat lan egiten duena, oporraldian ere lanean segitzen du etengabe, antolatzen, atontzen, zaintzen, hezten... eta, sarri, senarraren konplizitatea bilatzen, haren inplikazioa eskatzen, haurrak bien gauza direla ulertarazten, lanaren aitzakiarik ez dagoenean haren laguntza ezak sutan jartzea ekiditen saiatzen.\nUdako oporretan gainerakoan baino garbiago hautematen dut hori nire ingurura begiratzean, emakume askoren hitzik gabeko nekea, hitzik gabeko begiradaren eskakizuna, hitzik gabeko frustrazioa. Eta, gaur, askoren laneko lehen egunean, besteentzako lan egiteari egun batez ere uzten ez diotenei eskaini nahi diet iraila hasierako «animo!» bero hau.\nAitorpenak hitzak behar dituelako.


I+G+b integrazioa | COVID–19aren Liburu Zuria\nIkerketa-ildoen eraginkortasuna eta jarraipena\nIkerketa-egituratik datozen baliabide teknologikoen ustiaketa\nBirusaren hedapena murrizteko prebentzio-neurriek gure gizarteko geruza sozioekonomiko eta industrial guztiak zeharkatu dituzte, eta jarduera ekonomikoak funtsezkoetan eta funtsezkoak ez direnetan banatu dira. Funtsezkoak ez diren jarduerek itxiera luzea izan dute, datu epidemiologikoek berriro irekitzea ahalbidetu duten arte. Pandemia honetan, kudeaketa zaildu duten hainbat “botila-lepo” identifikatu dira; besteak beste, diagnostiko-_kit_en horniketa, txertoen garapen eta banaketa, eta COVID-19aren tratamenduak. Ezagutza sortzeak, gutxienez, lehen bi faktoreak elikatzen ditu. Atal honetan, euskal ikerketa, garapen eta berrikuntzako sareak etorkizuneko antzeko osasun-larrialdiei aurre egiteko egin lezakeen ekarpena aztertzen da. Ikerketa-sarea kontzeptu zabala da, eta ikerketa- eta teknologia-zentroen, unibertsitatearen, industria-sektore bioteknologikoaren eta biosanitarioaren I+G+b barne hartzen ditu. Nazioartean portaera desberdina izan duenez, EAEko zientziaren kudeaketaren funtsezko faktoreetan zentratuko gara:\nItxialdiaren garaian gure gizartean funtsezkotzat jotzen ez diren arloekin batera sailkatu zen ikerketa-sarea. Osasun-esparruari atxikitako salbuespenak salbuespen, hartutako neurriak ez ziren ikerketa-erakundeen ezaugarrietara egokitu, ez eta itxiera horren ondorioak kontutan hartu ere. Laborategi gutxi batzuek baino ez zuten jarduerarik mantendu, pandemiari emandako erantzunarekin lotutako lana garatzeko justifikazioarekin. Oro har:\nIkerketa/teknologia zentroen eta unibertsitateen itxiera bapatekoa izan zen, eta oso denbora gutxi egon zen abian ziren ikerlerroen gaineko kaltea txikiagotzeko.\nIkerketa-erakundeen irekiera erritmoa oso asimetrikoa izan da; zentro batzuek epe laburrean (bi hilabete baino gutxiago) pandemiara egokitutako plan batekin ekin diote berriro jarduerari, eta beste batzuek, aldiz, handik hilabete batzuetara baino ez dute berriz ireki.\nIkerketa- eta teknologia-zentro eta unibertsitateetan beka eta kontratu lehiakorrak dituzten ikertzaileek ez dute erantzun azkarrik izan beren ikerketa-jardueraren geldialdia konpentsatzeko. Zenbait ikertzailek, kontratuaren azken urtean, ezin izan dute pandemiak prestakuntzan izan duen eragina arintzeko luzapenik lortu.\nI+G+b arloko erakunde gehienek baliabide eta gaitasun pertsonal eta materialak jarri dituzte Eusko Jaurlaritzaren zerbitzura, hainbat ekimenen bidez. Hala ere:\nErakunde horien gaitasun analitikoa aintzat hartu duen pandemiari erantzuteko planik ez da egon.\nEz da berariazko egiaztapen-plan azkarrik garatu alarma-egoeraren testuinguruan, osasun-sistemak eskatzen dituen kalitate-, espezifikotasun- eta sentsibilitate-irizpideekin I+G+b jardueran aritzen diren erakundeak koronabirusa detektatzeko zereginetan laguntzeko gaituko dituena. Ezta pandemian funtsezkoak diren material edo tresnen ekoizpenari dagokionez ere (esaterako, maskarak edo diagnostikorako suntsikorrak).\nEz da laginak kudeatu eta garraiatzeko protokolorik landu, prozesuaren konfidentzialtasuna ziurtatuz, zeregin horiek egiteko gaitasun tekniko eta biosegurtasuna duten ikerketa-zentroetara analisiak kanporatzea ahalbidetuko duenik.\nOro har, eta eskura ditugun ikerketa-, garapen- eta berrikuntza-baliabideak ustiatzeko, lehenik eta behin zientziak gure gizartean duen funtzioa argi eta garbi adierazi behar da. Ikerketa funtsezko osagaia da osasun-arazo guztiei erantzuteko, osasun-larrialdiak barne.\nHorretarako, ikerketa-sarearen eta Eusko Jaurlaritzako sailen arteko komunikazio-sistema bat ezarri beharko litzateke, baliabide teknologiko eta intelektualak osasun-sistemaren esku geratzen direla ziurtatzeko.\nEra berean, I+G+b jardueren jarraipena bermatuko duten ikerketa-sarean larrialdi-planen garapena bultzatu beharko litzateke, aurrerapen intelektual eta teknologikoa murriztu ez dadin.\nGoian aipatutako guztia oinarri, beharrezkoa eta premiazkoa izango litzateke:\nAholkularitza Batzorde Zientifiko-Tekniko bat sortzea, premia larriei erantzuteko lehentasunezkoak eta erabilgarriak diren I+G+Bko ekimenak aztertzeko. Kritikoa eta beharrezkoa da komunitate zientifiko-teknikoan, osasun-sisteman eta I+G+b kudeatzeko sektorean giltzarri diren figurak identifikatzea. Horrela, osasun-larrialdi baten aurrean batzorde hori bizkor jarri ahal izango da martxan.\nEusko Jaurlaritzaren eta Aholkularitza Batzorde Zientifiko-Tekniko honen arteko komunikazio-kanal bat ezartzea, Euskadiko ikerketa-sareak osasun-alarmari emandako erantzunari buruzko proposamenak behar bezala bideratu, kudeatu eta egokitzen direla ziurtatzeko.\nEuskal ikerketa-sarea osatzen duten erakundeak irekitzeko protokolo bat sortzea, haien biosegurtasun-prozedura eta -gaitasunetara egokituta, eta ikerketa funtsezko jarduera izendatzea.\nIkerketa- eta teknologia-zentro, unibertsitate eta sektore bioteknologiko eta biosanitarioko enpresak egiaztatu eta gaitzeko prozedura bat prestatzea, osasun-larrialdiko egoeretan osasun-sistemaren laguntza-lana sendotzeko. Ezinbestekoa izango litzateke klinikan erabiltzeko garatu diren metodologien kalitatea bermatuko duten protokoloak garatzea.\nLaginak kudeatu, garraiatu eta kodetzeko protokolo bat garatzea, ikerketa-erakundeek laguntza eman dezaten, material biologikoaren konfidentzialtasun eta trazabilitatea urratu gabe.\nI+G+b enpresak gaitu eta egiaztatzeko protokolo bat ezartzea, izapide administratiboak bizkortzeko, Euskadin diseinu eta fabrikazio aurreratuko gaitasuna ustiatu eta bultza dadin. Aholku Batzorde Zientifiko-Teknikoari dagokio materialak, gailuak eta tresnak modu azkar, dinamiko eta eraginkorrean diseinatu eta fabrikatzeko beharrak identifikatzea.\nLast updated on 2021 May 3


Jokoak Best emaitzarik of hiria lasterketa doan - Page 3\nHiria da zonbi infested eta bizirik talde batek aterpea hartu dute Haven Island, joaten autoz hilen guztiak hiltzea bitartean. Get arma berriak zure helburua lortzeko.\nEspermatozoide bat muntatu dute herritar guztiak daude kentzeko. Prest, armada laster izango bila.\nBa etorkizunari motocross izango jakin nahi duzu? Azkartzen eta besteen gainetik altxatzen futurista hiria auto honetan oreka galdu gabe.\nHiri handiko zulo bat egin behar duzu, zure lehenengo egitekoa da lan bat aurkitu behar, beste guztia gure esku dago.\nZure aurkariak baino lehen bukaerara iritsi behar duzu. Drive azkar bitartean auto dodging bai errepidean behera norabideak eta serpenteas ahal duzun bezala.\nJust hirira iritsi eta dirurik ez. Hartu bizikleta bat eta pedal taxi geltokia non taxi gidari bat zure lehen paycheck irabaztea bezala lanean hasi ahal duzu.


Mikel Jauregi: “Jokalaria pertsona da, eta horrela tratatu behar zaio” « futbolmamia\nMikel Jauregi: “Jokalaria pertsona da, eta horrela tratatu behar zaio”\nMikel Jauregi eta Unai Emery, Valentzian. Argazkia: Valencia CF\nZein izan da zure lana futbol profesionalean?\nJuanjo Vilarekin scouting lana egiten nuen. Aurkariaren 3-4 partida aztertu, etxean edo kanpoan tokatzen zen. Korteak atera: defentsan, erasoan, estrategia, kontraerasoak… Gero, Unaik (Unai Emery) ematen zion azkeneko errepasoa, jokalariei txarla emateko. Eta jokalari bakoitzari CD bat ematen genien, aurkari zehatzaren berri emanez.\nZenbateko garrantzia dauka bideoaren erabilerak?\nNik ez diot garrantzi handia ematen. Bueno, ezeri ez diot ematen, arlo bati izan ezik: harreman pertsonalak. Gero eta argiagoa daukat. Futbol profesionalera heldu naizenean, gero eta argiago ikusi dut, gainera. Beste zerbait izatea espero nuen, baina ez. Nire buruari galdetzen diot: Guardiolak irabazi egin du Txapeldunen Liga era batera jokatzen, Mourinhok gauza bera beste era batera jokatuz, eta abar… Arrakasta ekartzen duena ez da jokatzeko era. Prestaketa fisikoa ere ez, Seirulok irabazi egin du, Boninik ere bai… baina biak dira onak. Zein da hortaz irabazteko oinarria? Jokalariaren borondatea zeureganatzea, zure proiektuaren zati sentitzea jokalaria bera. Mourinhok eta Guardiolak horixe egiten dute: jokalari guztiek sinesten diote. Nik nahi badut zuk korrika egitea, konbentzitu egin behar zaitut; taktikako lanetan ere berdin. Maila guztietan gauza bera gertatzen da. Jokalariak kasu egiteko entrenatzaileari hau da bidea: berarentzat eta taldearentzat onena dela sartu behar diozu buruan. Horixe da oinarria guztiarena, eta zailena lortzen ere bai, ez delako neurgarria. Prestaketa fisikoa neurtu daiteke, baina hau ez. Konfiantzarik ez du, ez dago ondo mila arrazoirengatik… eta arazoa horixe du ondo ez jokatzeko. Eguneroko bizitzan ere gauza bera lortu behar da: jendea erakarri behar duzu zuregana, egunero lan isila eginez. Gero, zailtasunak etortzen direnean, jokalariek dena emango dute entrenatzailearen alde. Baina entrenatzaileak ez badu lortu jokalariengana heltzea, bizkarra emango diote une zailetan.\nFutbolaria pertsona dela entzun nion behin Santiago Cocari. Hortik zoaz, ezta?\nJakina! Jokalaria pertsona da, eta horrela tratatu behar zaio. Futbolaria izatea mozorroa da. Garrantzitsuena pertsona da. Profesionalak eta herriko taldeetakoak, denak dira pertsonak. Diru gehiago irabazten dutelako ez dira ezberdinak: pertsonak dira. Ingurua kudeatzeko zailtasun gehiago dituzte gainera, bakoitzaren ingurua. Valentzian, esaterako, oso zaila da ingurua kudeatzea, elkarri oztopoak jartzen egunero…\nValentzia bezalako plaza zailean, nola lortu zuk nahi duzuna?\nDel Bosquek egiten duena, adibidez, bikaina da: kudeatzen daki jokalarien egoak. Futbolean jokatzen ez die erakutsiko; estilo bat emango die, gehienez. Zailena da egoak kudeatzea, bakoitza bere amarena delako. Valentzian berdin: herrialde ezberdinetakoak dira, batzuek gehiago irabazten dute, argentinarrek gheto antzekoa osatzen dute…Denak ahalik eta ondoen egotea lortu behar da. Talentua berezkoa dute, baina hori ateratzeko gustura egon behar dute. Talentua ateratzen jakin behar da, eta horixe da entrenatzailearen eta beste teknikoen lan nagusia.\nJokalariak maitatua sentitu behar du; pertsonarengana heldu behar du entrenatzaileak. Baina aldi berean, eskatu egin behar zaio, exigitu. Hori da zaila. Teorian, denboraldia hasi aurretik erraza da, baina emaitzak heltzen hasten direnean, eta txarrak badira, kutsatu egiten dute lana, eta Valentzian are gehiago. Bi partida galdu eta krisia dago. Ezin da jasan. Partida bat galtzea drama da, eta ondo jokatu gabe irabaztea ere bai. Ezin da gozatu. Jokalari batzuek ez zuten jokatu nahi zaleen aurrean, txistu egiten ziotelako hasieratik; pertsona hori eraman egin behar da gero bide onean! Pertsona da, izaera berea du, eta halako egoera bati aurre egiteko orduan ez du zerikusirik profesionala edo diruduna izateak; pertsona da! Lagundu egin behar diegu izaera indartzen, ez gaude oztopo gehiago jartzeko.\nHezitzailea ere izan behar al du entrenatzaileak?\nBaietz uste dut. Epe laburrean bai behintzat. Zuk uste baduzu etekina aterako diozula jokalariari eta taldeari on egingo diola, hezitzailea izan behar duzu.\nValentzian jokalariengana heltzeko ez zenuten izan hizkuntzaren oztopoa, baina Moskun bai. Nola bizi izan zenuten egoera hori?\nArazoa izan da, eta handia. Komertzial batek nola salduko du bere produktua? Hizkuntzaren bidez. Eta hizkuntza ez badakizu? Guk ere saldu egin behar dugu, jokatzeko eredu bat eta abar. Itzultzailea erabiltzen genuen, baina emaitzak okertzen hasi zirenean, dena okertu zen: konfiantza eza azaltzen hasi zen, esaterako. Aurreiritziak ere azaltzen dira halakoetan. Bide bakarra dago oztopoak gainditzeko: hitz egitea berarekin. Baina zu ez bazara iristen jokalariengana, hormari hitz egiten aritzea bezalakoa da, eta Moskun arazoak izan ditugu hizkuntzarekin. Valentzian, alde horretatik, errazagoa zen.\nZer eskatu zizun Unai Emeryk berarekin lan egitea eskaini zizunean?\nUnai eta biok lagunak gara, baina ikuspuntu ezberdina daukagu futbolean: ni ez naiz bera bezain lehiakorra. Baina futbol profesionalean, irabazten ez baduzu kalera zoaz. Berak nahi zuen lasaitasun gehiago izatea bere inguruan, eta horregatik eraman ninduen berarekin, beste ikuspuntu hori emateko. Bera kontrakoa da: sumendia da, energiaz betea dago…Esaten diot korrika iritsi eta korrika joaten dela leku guztietatik. Lasaitasuna behar du, nire ustez. Berak ezin badu, bere ingurukoek lagundu behar diote. Distantzia hartzea funtsezkoa da arazoekin.\nPsikologorik bazen Valentziako talde teknikoan?\nEz. Denen artean egiten genuen. Unai da liderra. Bera entrenamenduez eta partidez arduratzen da, baina beste lan ere badago: jokalariekin harremanetan izatea, ze arazo dituen galdetzea… Eta hori dena egiten zuen. Guk bilerak egiten geniten talde teknikoan, eta gure iritzia ematen. Baina azkeneko hitza Unairena da. Berak jasaten du presio handiena; gu ezkutuan geunden, inork ez zekielako zein zen bigarren entrenatzailea eta abar. Berak eskatzen zigun iritzia, eta bildu egiten ginen.\nPsikologoak egon behar du talde teknikoetan?\nLan hori egin egin behar da, eta uste dut entrenatzaileak izan behar duela coach edo psikologoa. Talde teknikoak laguntza eman diezaioke entrenatzaileari, baina ez da gauza bera entrenatzaileak zuzenean hitz egitea jokalari batekin edo besteren batek hitz egitea. Adibidez, pisuaren kontuarekin: medikuak esatea jokalari bat asko pisatzen duela ez da eraginkorra; entrenatzaileak esan behar dio. Guardiolak eta Mourinhok psikologorik ez dute, beraiek dira psikologoak. Garrantzitsua da talde teknikoan entrenatzailea bezala pentsatzen dutenak edukitzea, eta Guardiolak eta Mourinhok, adibidez, bere talde teknikoa dute, konfiantzazko jendea. Hala ere, psikologoa edukitzea ez du baztertzen. Laguntzen badu jokalariengana heltzen, aurrera. Onartzen ez dudana da psikologoak txarlak ematea talde osoari, berak ez duelako botererik, aginterik. Bakarka bai, baina talde osoari ez. Adibidez, Mallorcan eta Betisen ezagun egin den Patricia Ramirez psikologoa ez zen talde teknikoko partaide; noizbehinka ematen zuen laguntza.\nIkasi egiten al da jokalariengana heltzen?\nDudarik gabe. Azkenean, mezuak errepikatzen badira, sinesgarri bihurtzen dira. Karisma izatea funtsezkoa da, eta hori edukitzea entrenatu daiteke. Entrenatzaileak ikasi dezake hori lantzen, eta laguntzeko egon daitezke coaching-ak, psikologoak, eta abar.\nNola antzematen zaio talde bati psikologikoki indartsua dela?\nPartida asko jarraian irabazten dituenari baino, galdu ondoren sendo jarraitzen duena da talde indartsua psikologikoki, emozionalki. Gauzak oker doazenean egoera hori iraultzeko gai dena da indartsua. Baina ezin da neurtu, prestaketa fisikoa bezala, eta horregatik da zaila balioa ematea. (JARRAITUKO DU)


Gasteiz aldeko eta Ultzama zein Basaburuako berri jaso dugu, Jon Aranburu eta Josu Martiren bidez - Arrosa\nGaurko irratien tartean, bi asteartez behin bezalaxe, bi lagu izan ditugu: Halabediko irratiko esatari Jon Aranburu, batetik; eta Esan Erran irratiko esatari eta Pulunpe aldizkariko kazetari Josu Marti, bestetik.Ihurreko Uholdeen deposituaren eskandaluaz, Irratimaleta proiektuaz, Arabako Bertsolari Txapelketaz zein Abaunzgo kobazuloen inguruan dokumentalaz aritu gara eurekin.\nPosted in ZebrabideaTagged #aldizkari #basaburua #bertsolari #esan erran #Gasteiz #halabedi #irrati #irratimaleta #jon aranburu #josu marti #pulunpe #txapelketa #ultzama\nar. Urt 20 , 2015\nAnder (Gasteizko Kontseilu Sozialista): “Orain botatzen bagaituzte, izango litzateke Gasteizko lehenengo Zentro Sozialista baina inondik inora ez azkena. Bistan geratu delako bere funtzioa izan duela eta jarraituko dugula borrokan”


gaztetualdi / gaztetxo\ngaztetxe iz gazteak biltzen diren etxea. ik gazteleku.\nAfaria gaztetxean bertan egin zuten, asto batzuk eta ola aterata. Unai Iturriaga «Berandu da gelditzeko» - 49. orr.\nEgunkarian ikusi dut bihar Gasteizko gaztetxean joko duzuela. Unai Iturriaga «Berandu da gelditzeko» - 113. orr.\nSaiatuko zirela gu gaztetxetik egozten. Urtzi Urrutikoeetxea «Auzoak» - 57. orr.\nGaztetxeen inguruko mugimendua. Berria - Euskal Herria 2004-09-24\nIruñeko Gaztetxea hustu gabe hasi da Udaltzaingoa eraikina eraisten. Berria - Euskal Herria 2004-08-17\nGaztetxekoek suhiltzaileak joan zitezen eskatu zuten. Berria - Euskal Herria 2004-08-17\natharriko gaztetxe gelan (5); da gaztetxe (3); eta gaztetxe (7); euskal herriko gaztetxe (8); gaztetxe barruan (5); gaztetxe bat (16); gaztetxe baten (7); gaztetxe berria (5); gaztetxe eta (24); gaztetxe eta gazte (19); gaztetxe gelan (5); gaztetxe gunean (5); gaztetxe guztien (3); gaztetxe martxa (18); gaztetxe martxak (5); gaztetxe martxaren (8); gaztetxe martxari (3); herriko gaztetxe (8); herriko gaztetxe eta (7); zuten gaztetxe (3)\naingo gaztetxea (6); bai gaztetxea (5); barañ da gaztetxea (4); duen gaztetxea (3); dute gaztetxea (3); eko gaztetxea (18); eko udalak gaztetxea (3); eta gaztetxea (6); euskal jai gaztetxea (25); gaztetxea behar (3); gaztetxea bera (3); gaztetxea bizirik (4); gaztetxea bota (5); gaztetxea botatzeko (6); gaztetxea da (3); gaztetxea dagoen (6); gaztetxea egiteko (5); gaztetxea eraisteko (12); gaztetxea eraisteko lanak (3); gaztetxea eraisteko lanen (3); gaztetxea eraitsi (7); gaztetxea eta (4); gaztetxea ez (5); gaztetxea husteko (32); gaztetxea husteko eta (14); gaztetxea husten (4); gaztetxea hustu (17); gaztetxea hustu eta (3); gaztetxea indarrez (4); gaztetxea itxi (11); gaztetxea itxi izana (4); gaztetxea izan (4); gaztetxea okupatu (3); gaztetxea sortzeko (3); hori bai gaztetxea (5); iruñ iruñ jai gaztetxea (26); jai gaztetxea eraisteko (4); jai gaztetxea eraitsi (3); jai gaztetxea husteko (3); kukutza gaztetxea (4); santutxuko sorgintxulo gaztetxea (3); sorgintxulo gaztetxea (12); udalak gaztetxea (4); udalak gaztetxea husteko (3); ziren gaztetxea (3); zuen gaztetxea (4); zuten gaztetxea (3)\naiherrako gaztetxean (3); akotzeko gaztetxean (3); bilboko kukutza gaztetxean (3); dira gaztetxeak (4); du gaztetxeak (5); eko gaztetxeak (3); eko gaztetxean (10); eta gaztetxeak (4); eta gaztetxean (3); euskal jai gaztetxean (8); gasteizko gaztetxean (8); gaztetxeak bat egin (3); gaztetxeak bere (3); gaztetxeak eta (7); gaztetxeak euskal (5); gaztetxeak euskal jai (3); gaztetxean bertan (5); gaztetxean egin (5); gaztetxean egindako (3); gaztetxean gau (3); gaztetxean izango (3); gaztetxean joko (4); gaztetxean joko dute (3); gaztetxean sartu (3); iruñ iruñ jai gaztetxean (8); kukutza gaztetxean (4); miarritzeko gaztetxean (3); sorgintxulo gaztetxean (3); zen gaztetxean (3); ziburuko gaztetxean (3)\naralarrek gaztetxearen (3); atzo gaztetxearen (3); eko gaztetxearen (4); eta gaztetxearen (8); eta gaztetxearen aldeko (3); euskal jai gaztetxearen (10); euskal jai gaztetxeari (5); gaztetxearekin egin (3); gaztetxearen afera (3); gaztetxearen aferan (3); gaztetxearen alde (16); gaztetxearen aldeko (16); gaztetxearen aldeko manifestazioa (3); gaztetxearen atarian (3); gaztetxearen aurkako (3); gaztetxearen aurrean (3); gaztetxearen inguruan (10); gaztetxearen inguruko (5); gaztetxearen kontrako (3); gaztetxearen ondoan (3); gaztetxearen ondoko (3); gaztetxeari elkartasuna adierazteko (3); gaztetxeek eta (3); iruñ jai gaztetxearen (10); jai gaztetxearen inguruan (4); jai gaztetxeari elkartasuna (3); sorgintxulo gaztetxearen (6); zuten gaztetxearen (3)\natzo gaztetxeko (3); atzo gaztetxeko kideek (3); azpimarratu zuten gaztetxeko (3); dute gaztetxeko (3); dute gaztetxeko kideek (3); dute gaztetxekoek (4); eko gaztetxeko (6); eko gaztetxeko kideek (4); eta gaztetxeen (7); eta gaztetxeko (4); euskal herriko gaztetxeen (4); euskal jai gaztetxeko (16); gaztetxeen alde (3); gaztetxeen aldeko (10); gaztetxeen aldeko asanbladak (3); gaztetxeen arteko (4); gaztetxeen aurkako erasoak (4); gaztetxeen eta (4); gaztetxeen inguruan (4); gaztetxeen kontrako erasoak (3); gaztetxeko gelan (10); gaztetxeko kide (8); gaztetxeko kideak (12); gaztetxeko kideei (9); gaztetxeko kideek (41); gaztetxeko kideek atzo (3); gaztetxeko kideek ere (3); gaztetxeko kideekin (6); gaztetxeko kideen (5); gaztetxeko teilatuan (3); gaztetxeko teilatura (3); gaztetxera sartu (3); iruñ iruñ jai gaztetxeko (16); jai gaztetxeko kide (3); jai gaztetxeko kideak (3); salatu zuten gaztetxeko (3); salatu zuten gaztetxekoek (3); sorgintxulo gaztetxeko (6); ziren gaztetxeko (4); zuen gaztetxeko (3); zuten gaztetxeko (10); zuten gaztetxeko kideek (8); zuten gaztetxekoek (7)


Bidezko merkataritzaren 30. urteurrena. 1986-2016. Euskadiko Merkatu soziala bidezko merkataritzaren alde – OVES-GEEB\nBidezko merkataritzaren 30. urteurrena. 1986-2016. Euskadiko Merkatu soziala bidezko merkataritzaren alde\nUneko orria Bidezko merkataritzaren 30. urteurrena. 1986-2016....\nEuskadiko Merkatu Sozialak Bilboko Bidezko Merkataritzako entitateen partzuergoaren iritzia onesten du, gure lurraldean Mugimendu honen 30. urteurrenaren ospakizunean.\nEta zu, Bidezko Merkataritza zara?\nSistema ekonomiko kapitalistan eta nazioarteko merkataritzan merkatu librearen logika da nagusi, eta horrek gizabanakoen eskubideen, lan-baldintzen eta ingurumena babestearen gainetik jartzen ditu lehiakortasuna eta ahalik eta irabazi ekonomikorik handienak lortzea. Sistema honek desberdinkeria handiak eragiten ditu.\nNBGPren azken txostenaren arabera, pobreziak mila milioi pertsonari eragiten die oraindik, eta desberdinkeria areagotu egin da. Mundu osoko biztanleriaren % 80k munduko aberastasunaren % 6 du, eta % 1ek aberastasunaren erdia dauka. Gainera, 830 milioi langile txirotu daude (hau da, egunean 2 dolarrekin baino gutxiagorekin bizi dira), eta 1.500 milioi pertsonak ez dituzte lan-baldintza duinak eta seguruak.\nBestalde, Lanaren Nazioarteko Erakundearen arabera, oraindik 168 milioi umek lan egiten dute, eta horien erdiak lan arriskutsuak egiten dituzte. Mundu-mailan, emakumeek gizonek baino % 24 gutxiago irabazten dute.\nJantzigintzaren sektoreak argi eta garbi erakusten du nola milioika gizonek eta emakumek lantegi edo tailerretan ustiapen-baldintzetan egiten duten lan miseriazko soldaten truke. Ekoizpenaren deslokalizazioak arroparen ekoizpena soldata txikiak dituzten, lan-eskubideak errespetatzen ez dituzten eta ingurumena babesten ez duten herrialdeetara eramatea ekarri du.\nBidezko Merkataritza eta Ekonomia Solidarioa, beste gizarte-mugimendu batzuk bezala, biztanleriaren zati handi bat baztertzen duen, pobrezia sortzen duen eta desberdinkeriak areagotzen dituen ekonomia- eta merkataritza-sistema horrentzako alternatibak bilatzea nahitaezkoa delako sortu ziren.\nNagusiki eskala txikiko ekoizleak barne hartzen dituzten prozesuetarako eredu berriak sortzeko garatzen dira, baina kontsumitzaileei ere zuzentzen zaizkie. Eredu hauek errentagarritasunaren logika hutsak zuzentzen duen sistema hegemonikoarekiko begirada kritiko bat proposatzen dute, hala ingurumen-alderdiei dagokienez nola gizarte-arloan, eta beren ekintzek hainbat balio dituzte ardatz: solidaritatea, berdintasuna, justizia, elkarrekikotasuna, gardentasuna, etab.\nBidezko Merkataritza eta Ekonomia Sozial eta Solidarioa nagusi den eredu ekonomikoak eragiten dituen desberdinkerien, indibidualismoaren eta bazterkeriaren aurreko alternatibak proposatzeko batzen, artikulatzen eta gurutzatzen diren bi mugimendu dira, eta aldi berean, merkataritza-aukera bideragarria, bidezkoa eta iraunkorra eskaintzen dute, sozialki nahiz ingurumenari dagokionez.\nZehazki, Bidezko Merkataritza produktu jakin batzuen ekoizpenari eta komertzializazioari aplikatzen zaizkion irizpide etikoen multzo bat baino askoz gehiago da. Gizartea aldatzeko borrokatzen den nazioarteko mugimendu bat da, horretarako, egungo sistema ekonomikoa zuzentzen duten arau komertzial bidegabeak salatzen ditu, eta eredu alternatibo bat proposatzen du, gizarte-, ekonomia- eta ingurumen-justiziako irizpideek zuzendutakoa. Horretarako, hiru ardatzetan lan egiten du aldi berean: merkaturatzea, gizarte-mobilizazioa eta eragina.\nBidezko Merkataritzaren eragin positiboak askotarikoak dira eta ez dira maila ekonomikoan bakarrik ikusten, ingurumenean eta gizartean ere islatzen baitira; esate baterako, lan-baldintzak hobetzea, adierazpen-askatasuna edo/eta erabakiak hartzeko parte-hartzea sustatzen ditu.\nBidezko Merkataritza kontsumo arduratsu baten irizpideetan sartzean, kontsumitzaileak katearen azken maila bihurtzen dira, eta horrela, beren erosketekin, ekoizleen bizitza duina bermatzen duen ekoizpen- eta banaketa-sistema bat ahalbidetzen dute.\nBidezko Merkataritza eta Ekonomia Sozial eta Solidarioa bateratuz, kontsumitzaileek kalitatezko gaiak beren irizpide etikoekin bat etorriz erosteko aukera dute (kontsumo arduratsuko beste aukera batzuekin batera), baita gizartearen aldaketan paper aktiboa izateko ere, gizarte berdintasunezkoagoa eraikitzeko.


Goizalde Landabaso: “Bilbon, orohar, ekimenak falta dira” | Hitzen uberan\n← ‘Idazten ari dela idazten duen idazlea’ mintzagai\nAlessandro Baricco-ren ‘Zeta’ aztergai →\nGoizalde Landabaso: “Bilbon, orohar, ekimenak falta dira”\nTxokolatea eta Bizkotxoak ekimenaren sustatzailetako bat da\nAurreko astean abiatu zen Txokolatea eta Bizkotxoak izeneko ekimena. Harkaitz Cano izan zen ziklo berri honetako lehen gonbidatua (argazkia ordukoa da, Karmelo Landak egina) eta asko izan ziren Bilboko Modesto tabernara hurbildu zirenak. Goizalde Landabaso idazlea dago antolatzaileen artean. “Nik uste dut Bilbon neurri txikiko ekimenak falta direla, eta orohar ekimenak falta direla”, adierazi digu Hitzen Uberan izan dugun solasaldian. “Guk kultur espazio berrietara bideak zabaldu nahi genituen. Erakutsi nahi genuen kulturak baduela txoko askotarako aukera, ez dela diru askorik behar, azpiegitura handirik behar”.\nHarkaitz Cano izan zen lehen gonbidatua. Zer nolako harrera izan zuen lehen saioak?\nLehenengo saioak arrakasta handia izan zuen. Ehun bat lagun batu ginen. Kontuan izanda oso eguraldi petrala egiten zuela, eta horrek ez zigula askorik lagundu, ba oso pozik gaude. Ez genuen hainbeste itxaroten, eta benetan poztekoa izan zen. Harkaitz Canok bere biografia musikala egin zigun, bere bizitzako anekdotak kontatuz, eta jendeak eskertu egin zuen. Amaieran etorri ziren askorekin berbetan jakin genuen jendea oso pozik gelditu zela.\nJendea batu zen. Horrek zer esan nahi du, akaso gabezia bat zegoela Bilboko kultur programazioan? Nondik nora otu zitzaizuen forum moduko hau antolatzea?\nGernikan egiten duten Kafea eta Galletak ekimenak eman zigun pista, gure inspirazioa izan zen. Gero Bilbora egokitu dugu. Guk musika baino gehiago eskaini nahi genuen, kulturaren adar ezberdinekin egin nahi genuen “Txokolatea eta Bizkotxoak”. Gabezirik al zegoen? Ba nik uste dut baietz, eta oraindik ere badago gabeziarik, esan nahi dut, Txokolatea eta Bizkotxoak ekimenak zulotxo bat bete du baina askoz gehiago bete behar dira. Nik uste dut Bilbon neurri txikiko ekimenak falta direla, eta orohar ekimenak falta direla. Guk kultur espazio berrietara bideak zabaldu nahi genituen. Erakutsi nahi genuen kulturak baduela txoko askotarako aukera, ez dela diru askorik behar, azpiegitura handirik behar. Kultura ekitaldi potolo eta nagusiak egon badirelako, baina baita edozein bazterretan sortzen diren perretxikoak. Eta horiek ditugu faltan. Aitzakiarik gabeko kultura guneak sortu nahi genituen, ohiko toki batean, jendeak okupatzen duen espazio arrunt batean. Ez dakit lortu dugun, baina hilero ahaleginduko gara.\n“Memoriaren musika” berbaldia eskaini zuen Harkaitz Canok. Hedoi Etxarte izango da hurrengo gonbidatua. “Sinplistak eta kantu bi” du izenburu nafar idazle gaztearen hizketaldiak. Musika eta literaturaren arteko loturari lehentasuna eman nahi diozue edo kasualitate hutsa izan al da? Ala akaso egokiagoa da sortzaileei irekitako foruma dela esatea?\nKasualitate hutsa izan da. Biak ezagutzen ditugu eta otu zitzaigun egokiak izan zitezkeela. Hirugarren gonbidatua Aiert Goenaga izango da, eta berak “Kultur andamioak” gaia ardatz hartuta kultur esperientzian hasieretaz berba egingo digu. Eta aurrerago zinemari buruz hitz egiteko asmoa dugu, eta antzerkiari buruz… egia esan zerrenda luzea daukagu, eta bai, uste dut sortzaileei eskainitako foruma dela. Sortzaileen atzeko pertsonak ezagutu nahi ditugu eta beste zaletasun horiek azalerazi, hain zuzen ere, normalean ikusten eta ezagutzen ez ditugun zaletasun horiek.\nGoizalde Landabaso (argazkian), Ane Zabala eta Fernando Perez dira ekimen hau abiarazi duten lagunak.\n“Ez genuen dirulaguntzarik eskatu nahi”\nAurreko galderari lotuta dago akaso, baina zein irizpide jarraituko dituzue programazioa osatzerakoan?\nHiru gara honetan sartuta gaudenak eta bakoitzak bere gustuak ditu, eta hor orekari eutsiko diogu. Ez dago irizpide zehazturik, uste dut gure gogoaren arabera joango dela. Baditugu ideia batzuk, eta diziplina guztietan orekatuak izaten ahaleginduko gara.\nAretoak egon badira Bilbon baina Zazpikaleetako Modesto taberna izango da ekimen honen aterpe. Jendea ekarri baino jendera hurbildu nahian edo? Zer dela eta Modeston?\nModesto lagun batzuen taberna da eta ideia proposatu genienean baiezkoa eman ziguten. Eta bestetik, bada jendearengana hurbiltzeko saiakera, bai. Trabarik gabe, modu naturalean kultura eskaintzeko asmoa dugu. Tabernak gure herrian bilguneak dira, bertan dago jendea, eta bertan eskaini behar da kultura. Edo bertan ere bai. Uste dut erraza dela taberna batera sartzea eta zerbait interesgarria badago gelditzea. Garai batean Zapikaleetan egiten ziren kultur ekitaldi gehiago, eta gustatuko litzaiguke gure ekimenak beste soka bat ekarriko balu. Kulturgune sare bat sortzea interesgarria litzateke.\nEz duzue bide ofizialik jarraitzen. “Do it yourself” filosofiari jarraitzen diozuela esan daiteke.\nBai, beharbada bada beste modurik egitekoa, baina ez genuen diru laguntzarik eskatu nahi, horrek modu batean beti lotzen zaituelako. Eta ahal den askatasun guztia nahi genuen egitaraua gure kasa antolatzeko. Bide nagusitik at ere bada bidexkarik, eta iruditzen zaigu baztertu samar egon direla, hustuta. Bada betetzeko garaia.\nHala ere, sarrera moduko bat (borondatea) jarriko duzue eta hori sortzailearentzat izango da.\nBai, hori hasieratik garbi utzi nahi izan dugu. Gu ez gaude hemen aberasteko. Guk kulturaz gozatu nahi dugu, eta gure esku dagoena jarri besteek ere kulturaz goza dezaten. Zero aurrekontua dugu. Eta iruditzen zaigu sortzaileek euren lana egiten dutela eta horregatik kobratu behar dutela. Baina ez zitzaigun bururatzen zelan egin. Eta pentsatu genuen gutxieneko sarrera bat jarri eta borondatea eskatzea. Gutxieneko soldata bat aginduko diegu sortzaileei, eta helduko ez balitz sarreragaz guk jarriko genuke.\nLiteratura, zinema, dantza, antzerkia…\nKafea eta Galletak ekimenaren bidetik dator zuena. Baina haien aldean, zuen programazioa zabalagoa izango da, ezta? Musikatik haratagoko jardueretara zabaldua.\nBai, guk beste kultura diziplinei ere bide egingo diegu. Literatura, zinema, dantza, margolaritza, antzerkia, musika… denetarik jorratuko dugu.\nBlog txukun bat ere jarri duzue martxan. Eta bitxikeria bezala, saio bakoitzean -1 eta +1 izeneko bideoak igoko dituzue.\nZalantzak izan genituen saioak grabatzearen kontuarekin. Ez genekien dena grabatu edo ez. Eta azkenean okurritu zitzaigun irtenbide bat. Hasieran sortzailea harrapatu eta berbaldirako dituen asmoak grabatu nahi ditugu. Minutu batean azal diezagun zein asmorekin datorren (-1). Eta amaitu ostean berriz ere grabatuko diogu beste minutu bat zer nolako sentsaziorekin gelditu den azal diezagun (+1). Eta uste dut blogean txukun geldituko dela.\nZeintzuk izango dira datozen hitzorduak?\nOtsailaren 5ean Hedoi Etxarte etorriko da. Martxoaren 5ean Aiert Goenaga. Apirila eta maiatza erdi lotuta ditugu, baina erabat lotuta egon arte ez dugu jakinaraziko. Eta jakinaraziko dugu blog eta sare sozialen bidez.\n“Sinplistak eta kantu bi” hizketaldia eskainiko du otsailaren 5ean Hedoi Etxartek (argazkia: Topatu).\nHarkaitz Canok Txokolatea eta Bizkotxoak zikloko saioa hasi aurretik eta ondoren eginiko adierazpenak, ondoko bideoetan.\nEuskal teatroa(k) V: “Emakume begiradaz”


Egoerari egokitutako ohiko ikastaroak eskainiko ditu AEK-k - Noticias de Gipuzkoa\nEdozein unetan beste testuinguru bat suertatuko balitz, eskolek ‘online’ jarraituko lukete\nane araluzea 03.09.2020 | 00:49\nAlizia Iribarren, erdian, beste irakasle batzuekin atzo eskaini zuten aurkezpenean, Bilbon. Argazkia: Jose Mari Martínez\ndonostia – Euskararen irakaspenarekin duen konpromisoa berretsiz, urrian hasiko den kurtsorako matrikulazio epea ireki du AEK-k. Atzo adierazi zutenez, ohiko ikastaroak eskainiko dituzte, pandemiaren ondorioz unean uneko osasun neurrietara egokituta eta prebentzio neurri guztiak hartuta. Hortaz, baliabide digitalak prest daude edozein unetan testuingurua aldatuz gero klaseekin jarraitu ahal izateko. Azken ikasturtean 13.500 ikasle izan dituzte eta honetan ere zifra horretara heltzeko itxaropena dute. AEKn, irakasle batek bik beste balio du lelopean, irakasleen rola azpimarratu nahi izan dute kanpaina honetan.\n"Irakasleengandik hasita AEKn ahalegin berezia egingo dugu ikasturte berri eta berezi honetarako", adierazi zuen atzo Alizia Iribarrenek, AEK-ko koordinatzaile nagusiak, Bilboko Santutxuko AEK euskaltegian egin zuten aurkezpenean. Aurrez aurreko eskolez gain, autoikaskuntza eta metodologia biak uztartzen dituen eredu konbinatua ere eskainiko dira. Online ikastaroak ere abian jarriko dituzte eta baita Foruko barnetegia ere, udan itxita egon ostean. "Bertako egoitza prestatu dugu segurtasun neurri guztiak hartuta ahalik eta erosoen egon ahal izateko", azaldu zuen Iribarrenek.\nZiurgabetasuna dela eta, zenbat ikasle matrikulatuko diren aurreikusteko aukerarik ez dutela aitortu zuen arduradunak. "Baina jendea ikasgeletara itzultzeko gogoz dago", esan zuen. "Ibilbide luze eta arrakastatsua duten aurrez aurreko ikastaroekin jarraituko dugu, baina eskolak emateko eta antolatzeko modua bizi dugun egoera berrira egokituko dugu", azaldu zuen Iribarrenek. Batetik, maskara derrigorrez jantzi beharko da, eta, bestetik, 1,5 metroko distantziak bermatuko dira ikasgeletan. Horrek esan nahi du euskaltegi bakoitzak –100 baino gehiagok osatzen dute AEKren sarea– euren berezitasunetara egokitzen diren ratioak izango dituztela.\nIrakasleak, ezinbesteko Alizia Iribarrenen esanetan, "ikerketek diotenez, euskarak 300.000 hiztun berri irabazi ditu azken hamarkadetan eta heren bat euskaltegietatik etorri da". Horrek poztasuna eta harrotasuna pizten du irakasleengan, atzo agertu zutenez. "Zoragarria da euskaraz mintzatzea ikasleekin eskolatik kanpo aurkitzen ditudanean", aitortu zuen Bixente Claveriek, Donapaleuko eskolako irakasleak. Bihotza Urbietak, esaterako, 40 urteko ibilbidea du irakasle bezala. Gaur egun bere seme-alabekin euskaraz hitz egiten duten gurasoak euskaldundu dituela kontatu zuen. "Asko ematen dugu baina asko jasotzen dugu. Behin ikasle bat amorratuta heldu zitzaidan euskararekin eta ikasturtea bukatutakoan beldurra eta gorrotoa kendu zuen", azaldu zuen bere aldetik Janire Urrestarazuk, beste irakasle batek.\nHainbat aukera. Besteak beste, Eusko Jaurlaritzak bekak eskaintzen ditu azterketa gaindituz gero (A1, A2, B1 edo B2 maila euskaltegian aitortuz gero, eta C1 eta C2 mailetan HABEren azterketa gaindituz gero). Bizkaiko Foru Aldundiak eta udal askok ere laguntza-bonuak ematen dituzte.\nMatrikulatutako ikasleentzat. AIZU aldizkaria hilero jasoko dute, udako barnetegietan %25eko deskontua izango dute, beherapenak izango dituzte euskarazko liburuetan eta enpresek hobariak jaso ditzakete.\nMeza nagusia soilik ospatuko dute Arantzazun hilaren 9an.\ntitulurako lehen urratsa.


admin August 3, 2019 August 3, 2019 No Comments on EUSKAL ADITZ LAGUNTZAILEA PDF\nEuskal aditza. Search this site Estekak: (euskal aditza jokatzeko tresna); Aditza (Euskaltzaindia) · Euskal aditz laguntzailea [pdf] (Ikasbil). Aditz taulak. Alain Kapanaga · Agintera euskal aditz laguntzailea. M M · Pdf 2 aditz_sintagma. M M · Ivapen estilo liburua (3). E-idazkaritza. Aditz-sistemak. Los Cuatro Sistemas Verbales. Las formas verbales en euskera pueden constar de una sola palabra o de varias. 1. Verbos perifrásticos: el.\nAuthor: Shagal Taran\nHonako hauek dira adizki trinkoetan biltzen diren markak: Pribazitate politika Wikipediari buruz Lege oharra Garatzaileak Cookie adierazpena Mugikorreko bista. Bi forma horiek, hain zuzen, denboraren arabera bereizten dira. Ekarri dio adizkian zer nolako informazioa biltzen den argi dago: Hori argi ikusten da dator eta etortzen da adizkiak konparatuz gero. Horren arabera, aditzok, jokatzen direnean, laguntzaile egokia eskatuko dute: Perpaus horiek, zuzen emanda, honela geldituko lirateke:.\nEdo elkar ikusiko dugu esan beharrean, ikusiko gara esaten dute askok. Izan ere, aditz batzuk, — etorri, erori, izan, …— NOR sailekoak dira: Bereziki, ez denbora- ez komunztadura-markarik ez dutenak etortzea, ekarririk, etab. Beraz, adizkia ez da aldatzen:. Baina bi adizki horien ondoan, formalki iraganeko zetorren horren oso antzekoa den beste adizki bat ere bada: Hirukote berri horren eta aurrekoaren artean dagoen oposizioa moduzkoa da.\nAdizki trinkoen joko guztia, funtsean, koadro horretan bil daiteke. Aspektuaz eta denboraz gainera, bada beste bereizgarri bat ere adizkietan gertatzen dena: Horregatik dira txarrak honako hauek:.\nAdizki nagusiak honako forma hauetako bat hartu behar du, aspektuaz hiztunak egiten duen aukeraren arabera. Horrelako aditzak dira, adibidez, adjektiboetatik eratorritakoak zuritu, gorritu, … eta baita beste zenbait ere: Berez aditz direnekin ere gerta daiteke interpretazio bera.\nFormalki, – te ke da adizki batzuetan agertzen den marka. Denboraren aldetik, iragana eta oraina bereizi daitezkeen bezala, eta aspektuaren aditx, burutua eta burutua ez dena alde batetik, baina baita gertakizun dena eta ez laguntzai,ea eta puntukaria dena edo ohiturazkoa eta abar, badira beste aditz bereizgarri batzuk gramatikalariek MODU kontzeptupean ezarri ohi dituztenak eta ahala eta ahala ez dena bereizteko bidea ematen dutenak, edo agintera dena eta ez dena.\nAhalera-balio hori egiazki adizki perifrastikoetan bakarrik gertatzen da: Formalki, hortaz, aspektua ez dute markatzen.\nlagunzailea Adizkiak perpauseko zenbait osagairekin lotura berezia erakusten du: Adizkian, aspektuari buruzko informazioa ere jasotzen da: Etorri naiz, esango diogu, joan gintezkeen eta antzekoak adizki perifrastikoak dira. Etorriko da esatean, berriz, gertakizun den zerbaiti egiten zaio erreferentzia, geroko zerbaiten berri ematen da.\nBehin aditz bat aukeratuz gero, perpausa behar bezala eratua egongo bada, aditz horrek ezartzen dituen eskakizunak bete behar dira, agerian edo ezkutuan, baina aditz edo predikatu baten eskariak, lgauntzailea esateko, perpausean bete behar dira.\nEuskaraz dakienak badaki bi aditzoin desberdinak direla. Aditzak, semantikaren ikuspegitik, ekintza, egoera edo gertaera bat adierazten du; sintaxiaren ikuspegitik, perpauseko denbora eta pertsona edo pertsonak adierazten ditu. Jakina, kasu horretan aditza ez da formaz aldatzen: Lehenbizikoak benetako iragankorrak direla esan ohi da; bigarrenak berriz, berez, iragangaitzak dira, objekturik ez baitute.\nBeraz, sintagma horien kasua, pertsona eta numeroa nolakoa den, halakoa izango da adizkiak erakutsiko duen marka ere. Nori sintagmaren agerpena, normalean, aukerakoa da. Denborari dagokionez, oposizio argia ikusten da, adibidez, dator eta zetorren adizkien artean.\nAgintera ere, egiazki, laguntzailea ezabatua duen adizki jokatua izan ohi da:. Hiru aditzek eskatzen dituzte gutxienez bi argumentu: Hortaz, goiko koadroa osatu beharra dago, sei adizkiei leku egiteko:. Eta hirugarren bat ere bai, galderak norbaiti egiten baitzaizkio beti, norbait eusakl geure burua bada ere. Perpausa aditzaz eta aditzaren inguratzaileez osatutako egitura bat dela onartuz, aditza izango litzateke perpauseko gainerako osagaiei batasuna ematen dien elementua.\nGorago adeirazi bezala, moduari dagokion oposizioa ere bada. Baina, etorri -ren ordez, ekarri aditza hartuz gero, gauzak bestela izango dira:. Dator eta datorke -ren arteko oposizioa ziurra den gertaera baten norbait dator eta agian gertatuko den edo gertatzea balitekeen gertaera baten norbait datorke artekoa izango litzateke.\nPuntukari izatean edo ez izatean:. Aditzen sailkapena egiteko orduan erabil daitekeen irizpide nagusietako bat aditz bakoitzaren erregimena da.\nHaien ondoan, badira beste batzuk laguntzailea eskatu arren nor sintagmarik inoiz izaten ez dutenak perpausean:. Jokatzean, pertsona, denbora eta aspektua dira bereziki kontuan hartzen direnak.\nEta agertzen direnean, ez dira adizki jokatu gabeak izaten egiazki, laguntzailea ezabatu zaien adizki jokatuak baizik.


Kaixo! EGAko titulua izanda kendu al ditzaket unibertsitateko kredituren batzuk? Horrela dela entzun dut titulu jakin batzuk badituzu. Mila esker. — Unibertsitatea.Net\nKaixo! EGAko titulua izanda kendu al ditzaket unibertsitateko kredituren batzuk? Horrela dela entzun dut titulu jakin batzuk badituzu. Mila esker.\nUnibertsitatea.net Iparrorratza Zerbitzua - 2009/05/26\nGaur eguneko sisteman 4 motatako ikasgaiak daude unibertsitateko ikasketetan:\nEnborreko irakasgaiak: Edozein unibertsitatetan titulazio bakoitzak bere ikasketa planean dituen oinarrizko eduki komunak dira. Ikasleak nahitaez egin behar ditu.\nUnibertsitateko nahitaezko irakasgaiak: kasuan kasuko titulazio ematen duen unibertsitateko irakasgai espezifikoak dira. Ikasleak nahitaez egin behar ditu.\nHautazko irakasgaiak: ikasleek, lehentasun eta nahien arabera irakasgai batzuen artean aukeraketa egingo du.\nAukera Askeko Irakasgaiak: ikasleak libreki egiten dituenak dira, aukeratutako ikasketekin harreman zuzenik ez izan arren. Mota honetako kredituak, titulazio beraren edo beste titulazioen aukera askeko irakasgaien bidez edo ikasketa-planetatik kanpoko jarduera (Hizkuntzak, musika, ikasleen ordezkaritza, ikastaroak, bolondatezko jarduerak eta abar) burutu eta aintzakotzat hartuz eskuratu ahal dira.\nAukera askeko irakasgaiekin kreditu kopuru bat bete behar da eta horretarako Hizkuntz desberdinen tituluak erabili daitezke, hots, EGAk kreditu askeak emango dizkizu.\nBaina kontuan izan datorren ikasturteetara begira aldaketak egongo direla unibertsitate ikasketetan (Bolognako prozesua) eta kredituen amortizazio sistema aldatu egin daitekeela.\nEuropar Batasuneko herrialdeetako unibertsitateek, 2010. urterako Bolognako prozesua martxan jarri behar izango dute. 2009/2010 ikasturtea izango da praktikan martxan jarriko den ikasturtea, nahiz eta titulazio batzuk hurrengo ikasturterako geratuko diren.\nAldaketarik handienak datorren bi urteotan emango dira, titulazio mapa berriak eta ikasketa-plan berriak ezartzerakoan. Eta orduan jakin ahal izango ditugu gaur egungo sistemarekin izango dituen desberdintasun guztiak.\nBologna prozesuaren inguruko informazio gehiago nahi izanez gero Iparrorratza orientazio-zerbitzuko esteka interesgarrien atalean begiratu dezakezu.


Mikrobiota eta sabeleko minaren arteko lotura aurkitu dute - Zientzia Kaiera\nMikrobiota eta sabeleko minaren arteko lotura aurkitu dute\nHesteetako mikrobiota sabeleko minari lotuta egon daitekeela proposatu du nazioarteko ikertzaile talde batek.\nIkerketan Biodonostia Institutuko adituek parte hartu dute, eta Gut aldizkarian argitaratutako gutun baten bidez ezagutarazi dute. Institutu horretako Luis Bujanda ikertzaileak azaldu duenez, aurkikuntzak bide berriak ireki ditzake hesteari lotutako gaixotasunak tratatu ahal izateko.\nPopulazioaren %10-20ak nozitzen ditu, maila ezberdinetan, gaitz funtzional digestibo deritzonak. Halakoetan, pazienteak sabeleko mina eta erraiekin lotutako beste sintomak nozitzen ditu, eta, ondorioz, medikuarengana jotzen du. Ondorengo analisietan, ordea, ez da ezer berezirik antzematen. “Asaldura horiek azaltzeko hipotesi asko badaude ere, orain arte ez dago argi zerk eragiten duen”, esan du Bujandak. “Halere, pazienteak sintomak izaten ditu, eta gaitzak bizi kalitatean eragiten du”.\n1. irudia: Gaitz funtzional digestiboa dutenek sabeleko mina eta erraiekin lotutako beste sintomak nozitzen dituzte. (Argazkia: Ben White/Unsplash)\nAzken urteotan, zientzialariek hesteetako bakterioek osasunean jokatzen duten rola oso nabarmena dela ikasi dute. Mikrobiota hori, ordea, izugarri konplexua da. “Hesteetan 1.000 bakterio mota baino gehiago daude. Guztira, 100 bilioi bakterio inguru; prozesu fisiologikoetan eragin garrantzitsua izaten dute, eta, mikrobiota hori aldatzen denean, egoera patologiko batera eraman dezake”.\nHorregatik, bakterio andana horrek gaixotasun digestiboetan duen eragina aztertzeari ekin diote zientzialariek. Suediako PopCol izeneko kohortea erabili dute ikerketa aurrera eramateko: kolonoskopietan eskuratutako datuak baliatu ahal izateko. Guztira, kohorte horretako 159 lagun ikertu dituzte. Horietatik, 107 lagunek inoiz ez dute sabeleko minarekin arazo nabarmenik izan, eta, horregatik, kontrol talde modura erabili dituzte. Gainerako 52 lagunak, berriz, erraietako minak nozitu dituztenak dira. Taldearen batezbesteko adina 60 urte ingurukoa izan da.\nIkerketa hau egin aurretik, mikrobiotaren eta sabeleko minaren arteko ustezko lotura aztertzeko 15 lagunez osatutako taldea erabili izan dute; baina, orain, kopuru hori dezente handitu dute, 159 lagunera iritsi arte.\nAstebetez, parte-hartzaileek galdetegi bat bete dute, mina ote duten jakiteko eta, hala izatekotan, min horren nondik norako zehatzak azaltzeko. Lagun bakoitzaren mikrobiota aztertuta, ikertzaileek ikusi dute mina nozitu izan duten eta minik nabaritu ez dutenen bakterioen osaketa nahiko ezberdina dela. Bereziki Prevotella, Blautia, Streptococcus eta Lactobacillus motako bakterioek izan zuten dute zeresanik handiena.\nPaziente bakoitzaren makrobiota aztertzeko sekuentziazio genetiko masiboko teknikak baliatu dituzte. Teknika hau erabilita, aukera dago lagin batean dagoen DNA guztia aztertzeko eta, ondorioz, bertan dauden bakterio guztien berri izateko. Sekuentziazio masiboak benetako iraultza ekarri du, eta ez soilik medikuntzan. Adibidez, paleoantropologiaren alorrean, estratu zehatz batean eskuratutako lurretik erauzitako DNA aztertuz posible izan da garaiko bizidunen berri izatea.\n2. irudia: Mikrobiota enterotipoen banaketa ezberdina dute gaitza dutenek eta kontrol taldean parte hartzen dutenek. (Irudia: /Gut)\nZientzialariek dakitenez, hesteetako bakterioak hiru enterotipo edo talde nagusitan banatzen dira. Horietako multzo bakoitzean, Ruminococcaceae, Prevotella eta Bacteroides motako bakterioak dira nabarmenenak. Ikerketa honetan ikusi dutenez, Prevotella enterotipoa urriagoa izatea izan daiteke gaitzaren atzen dagoen faktoreetako bat. Halere, ikertzaileek momentuz aldagai horien arteko korrelazioa baino ez dute iragarri, eta denbora igaroko da minaren zio konkretua argitu arte. Baina itxaropentsu azaldu da Bujanda. “Tratamendu baten bitartez, bakterioen orekan izandako aldaketa hauek berriro bere onera eramanez, sintoma horiek alda litezke”, esan du adituak.\nHorretarako bidea irekita omen dago jada. “Gorozkien transplantea aukeretako bat da: osasuntsu dagoen lagun bati gorozkia hartu eta gaixo dagoen beste lagun batean txertatzea, hain zuzen. Orain, batez ere, infekzio larrien kasuan egiten da hori, antibiotikoek balio ez dutenean. Bestetik, bakterio-flora ere erabili daiteke horretarako”.\nHadizadeh F, Bonfiglio F, Belheouane M, et al Faecal microbiota composition associates with abdominal pain in the general population Gut Published Online First: 01 August 2017. doi: 10.1136/gutjnl-2017-314792\nBiodibertsitatea gizakion erraietan\nEdulkoratzaileak loditzeko osagaiak ote?\nGeneak, bakterioak eta sabeleko mina – Edonola azaroa 29, 2017\n[…] Orain arte aipatu besterik ez baditugu ere, bakterioek izan dezaketen eginkizuna ezin dezakegu ahaztu. Giza-zelula beste bakterio ditugu eta bakterioen eginkizuna ezinbestekoa da gure hesteetan digestioa burutzeko. Bakterioak identifikatzeko beren material genetikoa erabiltzen da eta, bakterioen espezie gehienak ezezagunak direnez, material genetikoak dituen ezaugarrietan oinarrituta hesteetako bakterioen talde nagusiak zeintzuk diren ondorioztatzen da, hau da, zein den heste-floraren osaketa. Honi esker taldekideek jakin dute gorotzen maiztasuna eta sabeleko mina heste-floraren osaketarekin lotura dutela. […]\nDigestioaren gene-puzzlea ebazten - Zientzia Kaiera abendua 24, 2019\n[…] eta zein proportziotan. Horrek informazio baliagarria ematen du eta, adibidez, horri esker ikusi da bakterio-talde jakin batzuek sabeleko minarekin dutela lotura. Onartu beharra dago estrategia honek muga bat duela: zein bakterio dauden jakin daiteke baina ez […]


Udalak 106.000 euro bideratu ditu Marcelo Celayeta etorbideko La Carbonilla eraikinean dagoen Arrotxapeko Zentro komunitarioa eraberritzeko | Ayuntamiento de Pamplona\nUdalak 106.000 euro bideratu ditu Marcelo Celayeta etorbideko La Carbonilla eraikinean dagoen Arrotxapeko Zentro komunitarioa eraberritzeko\nKanpoko zein barneko arotzeria aldatuko da, komunak eraberrituko dira, eta irisgarritasuna hobetuko da plataforma jasotzaile batez zein arrapala batez\n2019ko Abendua 26a\nGaur, Tokiko Gobernu Batzarrak birgaitze-lanak lizitatzea erabaki du Arrotxapeko Zentro komunitarioa egoitza den La Carbonilla eraikinerako. Marcelo Celayetako 51n dagoen zentroak auzoko elkarte andana biltzen ditu, Emakumeendako Arreta Zentroaz gain. Halere, instalazio asko zaharkituta ditu dagoeneko; horregatik Udalak, horiek birgaitzeko, 106.000 euro (BEZ barne) bideratzea erabaki du, finantzaz bezainbatean jasangarriak diren aurtengo inbertsioen barruan.\nErabilera-baldintzak eta energia-eraginkortasuna hobetzeko, aurreikusi diren lanek eragina izanen dute plaza baten barruan dagoen eta behea gehi beste solairu bat dituen eraikin isolatu honen zenbait alderditan. Batetik, eraikineko beheko solairuan dauden komunak erabat zaharberritzeko proiektua dago. Horretarako, eremua birbanatuko da, eta badauden osagaiak berrantolatuko. Horrela, hiru komun-kabina mantenduko dira, horietako bat, konketaduna. Amankomuneko eremuan bi konketa egon ordez, orain bat egonen da. Garbiketa-materialeko gela mantenduko da, baina beste leku batean, hobeki banatuta eta produktuak gordetzeko apalategiez hornituta.\nHorrez gain, zaharberritzean, eraikinaren egurrezko kanpo-arotzeria ordeztea aurreikusten da. Aurreko jarduketa batean batzuk aldatu ziren jada, baina oraindik 13 leiho gelditzen ziren aldatzeko (horietako 6, hiru orrikoak, eta 7, bikoak). Guztiak PVCzkoak izanen dira, eta eraikineko sarrera nagusiko atea, aluminiozkoa; horrela, eraikinaren isolamendua hobetuko da eta, hortaz, energia-eraginkortasuna. Birgaitze-proiektuak barne-arotzeria ere hartzen du barne, lehen solairuko guztiak eta beheko bi. Jarriko diren ateak zurezkoak izanen dira, lauak eta trinkoak, melaminatu zuriaz estaliak, eta PVCzko ertzez.\nIrisgarritasuna eta intsonorizazioa hobetzea\nLanek lehen solairuko sabaietako zertxak zaharberritzea ere hartzen dute barne, erabilera anitzeko gelen intsonorizazioa hobetzeko; halaber, beste jarduketa batzuez eraikinaren irisgarritasuna hobetu nahi da. Ildo horretan, sartzeko arrapala eraikiko da, indarreko araudia betez, eta plataforma jasotzaile bat kokatuko da beheko solairua eta lehena lotzen dituzten eskaileretan.\nEra berean, aurreikusi denez, eraikineko plaza inguratzen duen hesiko ate barrotedun metalikoa moldatuko da, ongi itxi dadin; izan ere, orain ez du itxierarik eta, hortaz, beti irekita egoten da. Eraberritzea osatzeko, sistema eta kaxa elektrikoak ikuskatuko dira, eta zentroko areto guztietako sabaiak zein hormak margotuko, Emakumeendako Arreta Zentrokoak izan ezik, hori berriki eraberritu baitzen.\nHiru hilabeteko lanak\nBehin Tokiko Gobernu Batzarrak onetsita, lizitazioa Nafarroako Kontratazio Atarian argitaratu beharko da. Orduantxe aurkezten ahalko dira lanak egiteko eskaintzak. Proiektua esleitzeko, aurkeztutako eskaintzen zenbait alderdi balioetsiko dira, gehienez ere 100 puntuz: eskaintza ekonomikoa, 45 puntuz, eta teknikoa, 35 puntuz; beste 5 puntu jarduketa-epearen araberakoak izanen dira; 10 gehiago, enpresa esleipendunak, garbiketa-lanetarako, gizarteratze-enpresak edo enpleguko zentro bereziak azpikontratatzea aurreikusten badu; eta 5 gehiago, ingurumen-etiketa ekologikoa duen margoa erabiltzeko konpromisoa hartzen badu, UNE-EN ISO 14020 kalitate-estandarrekin bat.\nAlderdi teknikoan 18 puntu baino gehiago lortzen ez dituzten eskaintzak baztertuko dira. Halaber, 106.010 euroan (BEZ barne) finkatu den lizitazio-prezioa baino % 20 gutxiagoko eskaintzak baxutzat joko dira, ohiz kanpokotzat. Azkenean esleipenduna izanen den enpresak 90 eguneko epea izanen du lanak gauzatzeko.


Euskal AEko industri jarduera %8,4 murriztu zen 2012ko irailean\nEUSKAL AEKO INDUSTRIA PRODUKZIOAREN INDIZEA (IPI) 2012ko IRAILA\nEuskal AEko industri produkzioa, aurreko hilarekin, 2012ko abuztuarekin alderatuta %2,9 jaitsi zen\nEustatek landutako datuen arabera, 2012ko irailean %8,4 murriztu zen Euskal AEko industri produkzioa lan-egutegiko baldintza homogeneoetan, 2011ko hil beraren aldean. Urtaroen eragina zuzenduta, %2,9 murriztu zen Euskal AEko industri produkzioa, 2012ko abuztuarekin alderatuta.\nSektoreen arabera, eta industri sektore nagusiak sailkatu ostean, 2012ko iraileko indizearen bilakaerak den-denen jaitsierak erakusten ditu, 2011koaren aldean. Ekipo-ondasunak %9,3 jaitsi dira, Energia %6,1; Bitarteko ondasunak %8,0, eta Kontsumo-ondasunak %8,6. Azken horien barruan, bai Kontsumo-ondasun iraunkorrak, bai Kontsumo-ondasun ez-iraunkorrak %8,6 jaitsi dira.\n2012ko iraileko hil arteko aldakuntza, 2012ko abuztuaren aldean, negatiboa izan da industri talde handi guztietan. Energia, %2,9 jaitsi da; Ekipo-ondasunak %1,1, Bitarteko ondasunak %5,6 eta Kontsumo-ondasunak %7,8. Azken horien barruan, Kontsumo-ondasun iraunkorrak %20,0 eta Kontsumo-ondasun ez-iraunkorrak %4,2.\nSektore nagusi guztietan jaitsierak ditugu 2012ko irailean aurreko urteko hil beraren aldean. Kautxu eta plastikoan %15,7ko jaitsiera, Garraio materialean %12,2; Material eta Ekipo elektrikoan %9,6.\nLurraldeetan, Industri Produkzioaren Indizearen iraileko urte arteko bilakaera negatiboa izan da hiruretan: Bizkaian %10,9; Araban %8,2; Gipuzkoan %6,1. Hil arteko tasa positiboa izan da Gipuzkoan, %0,8; Bizkaian %7,0 jaitsi da eta Araban %2,1, 2012ko abuztuaren aldean.


BBKBizkaia.network-ek Eraldaketa Digitalean espezializatua dagoen kanal bat jarri du abian - SPRI\nBBKBizkaia.network-ek Eraldaketa Digitalean espezializatua dagoen kanal bat jarri du abian\nEdukiak partekatzea, ekimenak eta ekitaldiak sortzea eta nazioartean profesionalen eta erakundeen sareak sortzen laguntzea du helburu.\nKanala Eraldaketa Digitalarekin komprometituta dauden profesional, ekintzaile, enpresa eta bestelako erakundeentzako topagunea da.\nBBKBizkaia.network Komunitate Tematikoak disenatzen eta sortzen espezializatua dagoen plataforma digitala da. 4 urteko garapenaren ondoren, Bizkaiko matrizeak mundo osoan banatuta dauden beste komunitatentzat ideia-laborategi gisa jarduten duten 2.000 erabiltzaile aktibo baino gehiago ditu.\nBilakaera honen ondorioz, Kanalak eta Adituak ekimena sortzen da. Hemen, edukiak, ekimenak, harremanak eta ekitaldiak interes mugatuko espazioetan antolatzen dira: esparru hauek ekonomikoa, soziala eta profesional eta enpresa garapena dira, ingurune espezializatu, zentratu eta digital baten barruan murgiltzen direnak. Hauek dira Kanalak eta horietako bat, Eraldaketa Digitalera zuzenduta dago.\nBanaketa honen bidez, profil profesionalak eta Eraldaketa Digitalarekin sentsibilizatuta dauden Estatuko eta Nazioarteko enpresa eta erakunde profilak txertatu nahi dira, helburu argi batekin: Kanala lanerako, harremanak sortzeko, informazioa emateko eta proiektu partekatuak egiteko tresna bihurtzea; interferentziarik gabe eta gaiarekin benetako konpromisoa duten eta jarduera bultzatzeko benetako interesa duten parte-hartzaileak bilduz.\nKanal guztiek profil tekniko eta eskarmentu handiko pertsonen erreferentzia izango dute. Hauek, maila handiko ekarpenak egingo dituzte, edozein erabiltzailek gehien interesatzen zaizkion gaiei buruzko edukiak eta baliabideak aurkitu edo partekatu ahal izan ditzan. Era berean, zuzenean konektatu ahal izango da Kanaleko erreferentziazko pertsona horiekin: hau da Adituekin.\nEraldaketa Digitalerako Kanalaren kasuan, adituen papera dinamikoa izango da: noberak erabakiko du postu horretan zenbat denbora eman nahi duen eta etengabe kide berriak agertuko dira.\nAdituak antzemateko, bere profil profesionala ondo ikusteko moduan egongo da Kanalean, eta gainera, Komunitatean bertan posizionamendu berezia izango dute. Baita, Ziurtagiri bat ere emango da, Komunitatetik kanpo nahiz bertan erabili ahal izango dena, norberaren jarduerari garrantzi handiagoa ematen laguntzeko.\nPertsona adituen helburu nagusia jarduera sortzea eta haren sorrera inspiratzea da:\nBehin eta berriz ezagutza interesgarria partekatzea, Komunitatera pertsonak erakartzeko eta konexioak sortzeko.\nBeste aditu eta Komunitateko kideekin lankidetzan aritzea, aukerak sortzeko helburuarekin.\nBere esperientzia-eremuan berrikuntzak eta joerak partekatzea, lurralde-mugarik gabe.\nKanal honen lehen ekimenetako bat BBKBizkaia.network Eraldaketa Digitalerako Foroa sortzea izan da. Ekimen honek 2021erako mahai-inguru, hitzaldi eta esperientzia kontaketen egutegi bat programatuta du enpresa eta teknologia-esparruko pertsona garrantzitsuekin.\nNazioarteko erabateko bokazioarekin, Bizkaian sortzen den proiektua da honako hau, izan ere, BBKBizkaia.network jarduera zuzentzen duten printzipioetan oinarrituta dago: lankidetza, parte-hartzea eta sinergiak sortzea, jarduera ekonomiko eta profesionalaren garapena bultzatzeko.\nKanalean parte hartzeko: https://theglocal.network-ren webgunearen bidez saioa hasi (edo alta eman), “Kanalak” atalera sartu eta “Eraldaketa Digitala” atalera harpidetu behar da.


Linea Berdea zerbitzuaren bidez jakinarazitako arazoen %87a, konponduta ~ Blog de Petronor\nLinea Berdea zerbitzuaren bidez jakinarazitako arazoen %87a, konponduta\n2.10.20 Olaia Saralegi No hay comentarios\nMuskizko Linea Berdea zerbitzuan jasotako intzidentzien %87a konponduta daude. Jakinarazitako arazo gehienak “Kale Argiteria” sailekoak dira, eta, ondoren, “Parkeak eta Lorategiak”, “Zaborrak”, “Bide Publikoa eta Seinaleak” eta “Kale Garbiketa” atalekoak.\nMuskizko herritarrek gero eta gehiago erabiltzen dute Linea Berdea zerbitzua. Abian jarri zenetik asko hazi da bere erabilpena, dagoeneko oinarrizko zerbitzuetako bat bilakatu udalerrian.\nZerbitzu hau erabili nahi dutenek Linea Berdea aplikazioa dute eskura, www.lineaverdemuskiz.org webgunea eta 902 193 768 telefonoa.\nMuskizko Linea Berdea.


Hanka gorriaren gaixotasuna txakurrengan | Txakurren Mundua\nAnimaliak etxeko kideak dira eta, beraz, arreta handia eskatzen dute. Horrek esan nahi du noizbait zure gorputzak sor ditzakeen erreakzioen berri izatea, arreta eta zainketa eskatzen duten izakiak baitira, batzuk beste batzuk baino gehiago, baina azkenean beti dago arreta orokor bat.\nBitartean, txakurrak jendeak gehien gustatzen zaizkion maskotak dira eta horregatik aurki ditzakegu gaur egun etxe askotan.\n1 Zein dira haren sintomak eta arrazoiak?\n1.2 Produktu narritagarriekin kontaktua\n1.3 Elikagaien alergia\n2 Nola tratatu txakur baten hanka gorriak haien kausaren arabera\n2.1 Oin gorriak onddoen bidez tratatzea\n2.2 Irritzaileen tratamendua\n2.3 Elikagaien alergiaren tratamendua\n2.4 Oin gorriak ziztadetatik tratatzea\n3 Txakurren hanka gorriak eta horien tratamendua sor dezaketen beste kausa batzuk\n3.2 Lesioak kuxinetan\nZein dira haren sintomak eta arrazoiak?\nGure txakurren gaixotasun batzuen sufrimenduaz ohartarazten gaituzten adierazle asko daude. Horregatik, gaur gaixotasun bitxienetako bat kontatu nahi dugu, deiturikoa. hanka gorriak.\nJakina denez, txakurrek zenbait narritadura izan ohi dituzte gorputzeko zenbait eremutan, baita larruazaleko konplikazio batzuk ere, hala ere, arazo horiek ez dira normalean konplikazio handiak izaten haientzat. lasterketarekin eta ingurunearekin ere zerikusia duen zerbait bertan aurkitzen da.\nZure txakurrak tonu gorrixka al du hanketan? Hau hainbat arrazoirekin lotuta egon daiteke. Hemen maizenetariko bat azaltzen dugu:\ndu legamiaren infekzioak Haiek izan daitezke erreakzio mota hau gure txakurraren hanketan topatzeko arrazoi nagusietako bat.\nOrokorrean, txakurra normalean sintomak erakusten ditu portaeraren bidez, onddoen kasuan bezala, hanken etengabeko ziztadak eta miazkadak, progresiboki okerrera egin dezakeen egoera.\nKandiasis izenez ezagutzen den infekzioen onddoa da Candida albicans. Da garrantzitsua da gure txakurra albaitariarengana eramatea Egoera mota horien aurrean, horrek gure txakurraren sufrimenduaz ziur egoteko aukera emango digu, infekzioak onddoaren arabera alda baitaitezke eta jabeak beraiek kutsa ditzaketelako.\nProduktu narritagarriekin kontaktua\nBatez ere landa-eremuetan, txakurrek landare edo belar mota guztietako zoruak zeharkatu ohi dituzte; normalean, horiek azaltzen dituzte produktu kimiko kopuru handia kasu askotan landareek beren defentsarako mekanismo gisa erabili ohi dutela. Horregatik, oso ohikoa da ohartzea nola dauden txakurrak substantzia mota horretara. Dena ez da landa-eremuetan erortzen eta garbiketa-hornidura askok mota honetako erreakzioak ere sor ditzakete gure txakurrengan.\nBeharrezkoa da gure txakurrak produktu mota hauek erabiltzen diren guneetatik aldentzea, batez ere lurra oraindik bustita badago. Garrantzitsua da eremua erabat lehor dagoela ziurtatzea eta gure txakurra bertatik zirkulatzeko prest.\nGizakietan bezala, txakurrek erreakzio alergikoak ere izan ditzakete jaki jakin baten produktua.\nProteinak izan ohi dira gai honetan parte hartzen dutenetako bat, batez ere oilaskoa; beraz, egin dezakegun onena gure txakurra albaitariarengana eramatea da dagozkion probak egitera.\nLesioek gure txakurra denbora luzez marratxatzea eragin dezakete lortu narritadura sortzen eremu horretan. Garrantzitsua da zauri mota horien jarraipena egitea, ahalik eta gehien saihestuz beren kabuz marratu beharra.\ndu intsektuen ziztadak Egoera honetara ere iritsi ohi dira, zenbait landare eta lurrean dauden produktuak ere bai, beira hautsiak edo hariak. Kasu guztietan bezala, albaitariak egoera honi nola erantzun jakingo du, kasuan kasuko tratamendu egokiena aplikatuz.\nHainbeste aukera artean Garrantzitsua da eta izango da gure txakurra behar den zaintzapean mantentzea. Albaitariarenganako bisitak etengabea izan beharko luke, batez ere gure txakurra etxean egunero horrelako elementuen aurrean baldin badago.\nNola tratatu txakur baten hanka gorriak haien kausaren arabera\nLehen bezala, txakur batek hanka gorriak izan ditzakeen hainbat arrazoi daude. Horietako batzuk nahiko erraz tratatzen dira, baina beste batzuek albaitariarengana joatea eskatzen dute. Zentzu horretan, hanka gorriek zure txakurrari eragiten dioten arazoa eta ondoeza arintzeko zer tratamendu izango litzatekeen ideia bat eman nahi dizuegu.\nOin gorriak onddoen bidez tratatzea\nOinetan onddoen infekzioa dagoenean eta oin gorriak eragiten dituenean, tratamendua gizakienaren oso antzekoa da. Hau da, buruz hitz egiten dugu onddoen aurkako produktuak erabili. Albaitaria izango da beraientzako produktu onena errezeta dezakeena, erabiltzen ditugun produktuak ez baitira beti aproposenak gure lagun furutsentzat.\nAzaldu dugun moduan, zure txakurra haserretu dezaketen produktuak daude, eta bere larruazala duen erreakzioetako bat hanturatu eta kolore gorrixka hori agertzea da. Hala ere, ez da irritante kimikoen ondorioz bakarrik, naturan landareek ere gerta dezakete.\nzer egin kasu horretan? Egin behar den lehenengo gauza ingurua oso ondo xaboiarekin eta urarekin garbitzea da. Ezer gehiago. Hori egin ondoren, gogaitzek denborarekin joan beharko lukete. Baina, batzuetan, arazoak jarraitzen du eta, ondoren, produktu horien tratamendu zehatza behar duzu.\nAdibidez, pentsa ezazu ortika inguru batean egon zarela eta, beraz, hankak gorri bihurtu direla, hantuta daudela eta azkurak, puztuta, etab. Eremua garbitu besterik ez da egin behar, baina badira sintoma horiek arintzeko drogak behar dituzten txakur sentikorragoak. Eta, ohi bezala, albaitariarengana joatea gomendatzen dugu.\nElikagaien alergiaren tratamendua\nElikagaien alergiaren kasuan, haren larritasunaren arabera, tratamendu mediko mota behar duzu ondorioak arintzeko.\nEgoera horretan, onena da joan albaitariarengana zure kasua aztertzera eta alergiari aurre egiteko injekzioa eman diezazuke, batez ere hanketan eragina ez ezik, konpondu beharreko beste arazo batzuk lehenbailehen eragiten baditu ere.\nOin gorriak ziztadetatik tratatzea\nHankak gorriak ziztada baten ondorioz agertu direnean, normalena ondoeza, mina, hantura eta abar arintzen dituen krema aplikatzea da. ingurukoa. Orain, albaitariarengana eramatea gomendatzen dizugu, ziztadaren eremuan ez dela ezer gelditu, hala nola intsektu baten ziztadak edo animalian ondoeza handiagoa sortzen duen beste objektu mota bat ( inguru hori narritatzen duten toxinak ematen jarraitzen duelako.\nEz dagoela ezer ziurtatu ondoren ingurua oso ondo desinfektatu behar da eta tratatu zure txakurrak gehiegi ukitu ez dezan. Zenbaitetan beharrezkoa izango da isabeldar lepokoa erabiltzea, eremura edo aldi baterako bendara ere sartu ez dadin, sendabideak eragina izan dezan.\nTxakurren hanka gorriak eta horien tratamendua sor dezaketen beste kausa batzuk\nHanka gorriak agertzea eragingo luketen arrazoi nagusiez gain, badaude zure txakurrak honelakoak izateak harritu zaitzakeen beste arrazoi batzuk. Izan ere, behean ikusiko dituzun egoera gehienetan, zure txakurra deseroso egongo da, ez du ibili nahi eta hankak etengabe miazkatuko edo hozkatuko ditu arazoa arintzen saiatzeko.\nUste al zenuen txakur batek ezin dituela hankak erre? Benetan, oso oker zaude. Udan batez ere, tenperatura altuak direnean, Zure txakurrarekin paseoan ibiltzea benetako tortura izan daiteke oinutsik doazelako. Asfaltoa edo espaloia sutan bada, animalia zapalduko du denbora guztian, eta erre egingo du.\nBaina hori ez da udan bakarrik gertatzen. Neguan hotzak ere erredurak sor ditzake eta batzuetan eguzkia baino gogaikarriagoak eta arriskutsuagoak izaten dira.\nIdeia bat emateko. Saiatu oinutsik joaten zure txakurra ibiltzen den lekura. Ezin duzu jasan? Erretzen al da? Beno, hori da zure txakurra egitera behartzen ari zarena.\nAnimalia batek hankak erretzen dituenean, su eta gorri bihurtzen dira, batez ere kuxinen eremuak, zuritu egiten ditu, babak ematen ditu eta eremua miazkatzen du. Hori arintzeko, saiatu hankak ur freskoarekin bustitzen eta eskaileren aurkako eta bakterioen aurkako produktu bat aplikatzen ondoeza arintzeko.\nPadeko zauriek txakurrek oin gorriak izatea eragin dezakete, edo baita behar bezala aldatzea eragozten duten zurrukak ere. Zauri hauek hainbat arrazoi direla eta ager daitezke hanken gehiegizko higadura dela eta, ariketa fisikoa egiteagatik (gehiago egitea edo gutxiago egitea), objektuekin inpaktuak etab.\nKasu honetan, tratamendua arazoa eragin duen kausa nagusiaren araberakoa izango da. Ebaki batengatik edo zerbait iltzatuta egon bada, lehenengo gauza objektu hori hankan txertatuta ez dagoela eta, hala badagokio, kendu egin behar dela ziurtatzea da.\nOndoren, ingurua oso ondo garbitu eta benda jarri behar duzu zati hori birsortzen saiatzeko (edo, gutxienez, zauriak sendatzen saiatu). Nolanahi ere, albaitariarengana joateak irtenbide eta tratamendu onena aurkitzen lagun dezake kremak erabiliz, inplantearen puntuak, Etab.\nAzkenean, zure txakurrak azalarekin zerikusia duen beste arazo bat pododermatitisa da. Bat da behatzen artean, oinaren barnealdean edo osorik ager daitekeen hantura.\nHanka gorri bihurtzearen ezaugarria da eta zona horretako larruazala narritatzea eta erreakzionatzea eragiten duten arrazoi ugariengatik izan daiteke. Horien artean, normala da alergia bat izatea, parasitoak, arkakusoak, akaroak, etab. Baina arazo endokrinoak ere ekar ditzake, hala nola tiroideoaren funtzionamendu okerra, kistea edo zure sistema immunologikoa hutsegitea.\nGogoratu inoiz ez dela gaizki gure txakurraren hankak babestea ixten berezi batzuekin zure konpresak ere elikatu eta hidratatzen dituztenak.\nArtikuluaren bide osoa: Txakurren mundua » Txakur orokorrak » Gaixotasun » Hanka gorriaren gaixotasuna txakurrengan\nmagui esan zuen\nMaria deitzen naiz eta 11 urteko nire txakurra gaur ikusi dut hatz artean gorria, mokadu bat izan daiteke, dermatitisa jarria dezaket. Eskerrik asko.


Hausnarkarien hazkuntza sustatzen duten antibiotikoen alternatiba bat aurkezten dute, EBn debekatuta baitaude. | Consumer\nHausnarkarien hazkuntza sustatzen duten antibiotikoen alternatiba bat aurkezten dute, EBn debekatuta baitaude.\nKitosanoak mikrobioen aurkako jarduera frogatu du, eta konposatu biodegradagarria, biobateragarria, berriztagarria eta ez-toxikoa da.\nNeiker-Tecnalia euskal zentro teknologikoko ikertzaileek egindako azterlan baten arabera, kitosano izeneko biopolimero naturala alternatiba eraginkorra da hausnarkarien dietan hazkundea sustatzen duten antibiotikoen aurrean. Mikrobioen aurkako jarduera kontrastatuaz gain, kitosanoak abantaila batzuk ditu konposatu biodegradagarria, biobateragarria, berriztagarria eta ez-toxikoa delako.\nHazkuntza sustatzen duten antibiotikoak debekatuta daude Europar Batasunean (EB) hausnarkariak elikatzeko gehigarri gisa 2006. urteaz geroztik, antibiotikoekiko erresistentzia mikrobiarrak garatzearekin lotuta baitaude. Hala ere, uste da debeku horrek ustiapenen ekoizpen-kostuak %3,5 eta %5 artean handitu dituela, eta, gainera, metano gas gehiago isurtzearen ondorioz, ustiapenek ingurumenean sortzen dituzten arazoak areagotu egin direla.\nKitosanoaren mikrobioen aurkako ekintzak errumenaren mikroorganismo batzuei eragiten die bereziki —zurrumurruen aurremomago handiena—, eta, hala, onuragarria da errumoreetako digestioan. Efektu hori monensinaren antzekoa da, hura debekatu aurretik hausnarkarien dietan gehien hazten zen antibiotikoa baitzen. Ikerkuntzan lortutako emaitzak etorkizun handikoak dira, errumorezko hartzidura manipulatzeko kitosanoak duen potentzialari dagokionez, elikagaien eraginkortasuna hobetzeko eta hausnarkariek elikagaiak erabil ditzaten sustatzeko. Krustazeoen kutikulan dagoen elementu bat da kitosanoa, eta hausnarkarien dietan hazkundea sustatzen duten antibiotikoen alternatiba eraginkorra izan daiteke.\nIkerkuntzan zehar, kitosanoak hartzidura erruminalean duen eragina zehazteko zenbait esperientzia planteatu ziren. Hasieran, errumoreetako hartziduraren simulazio-saiakuntzak egin ziren in vitro, errumoreetako hartziduran zenbait kitosano-motak duten eragina zehazteko, baita dietak, dosiak eta inkubazio-denborak efektu horietan duten eragina zehazteko ere. Saiakuntza horietan oso emaitza onak lortu ziren, hartzidura-prozesuaren energia-eraginkortasunaren hobekuntzan oinarrituta. Hartzidura horien helburua azido propionikoa ekoiztea zen, eta prozesu horretan metano-ekoizpena %50 arte murriztea.\nLehen etapa horren ondoren, animaliekin esperientziak izan ziren. Animaliekin egindako saiakuntzak garrantzitsuak dira, deskribatuta baitago in vitro emaitzak ez direla beti antzeko erantzunak izaten in vivo edo animaliekin esperientzia bera egitean. Saiakuntza horietan frogatu zen in vitro behatutako errumorezko hartziduraren efektu modulatzailea ere erregistratu zela kitosanoa zuzenean animaliei eman zitzaienean. Horrela, errumearen hartzidura-prozesuaren energia-eraginkortasunean hobekuntzak lortu ziren, errazioaren digestio-erraztasunari eragin gabe.\nalternatiba hartzidura errumaniar hausnarkari Hazkundea sustatzen duten antibiotikoak kitosano


Aurora Abasolo, Benita Uribarrena eta Bixenta Mogel, Durangoko kale-izendegian - Durango - Anboto.org\nAurora Abasolo, Benita Uribarrena eta Bixenta Mogel, Durangoko kale-izendegian\nAnboto 2016-05-06 14:22\nAitziber Irigoras eta Pilar Rios Bartolome Ertzilla Musika Eskolaren ondoko parkean.\nDurangoko Berdintasun Kontseiluak bultzatuta, herrian emakumeen izenak ikusarazteko pausoa eman dute. Horrela, nazioartean ezaguna izan zen Aurora Abasolo soprano durangarraren izena ipiniko diote Bartolome Ertzilla Musika Eskola ondoko parkeari. Arte eta Historia Museoaren ondoko lorategiak berriz, Benita Uribarrena izena izango du, 15 urtegaz erbesteratutako emakume durangarra gogora ekarrita. Durangoko Liburutegia ostera, Bixenta Mogel deituko da, euskaraz idatzi zuen lehenengo emakumearen omenez. Gaur goizean Aitziber Irigoras Durangoko alkateak eta Pilar Rios alkateordeak kale-izendegian izan den "diskriminazio historikoarekin" amaitzeko urratsa eman dutela azaldu dute.\nDurangoko Berdintasun Kontseiluak parte-hartze prozesu baten bidez herriko kale-izendegian emakumeen izenak barneratzeko ekimena jarri zuen martxan duela urtebete. Hainbat izenekin osatuta zerrenda aztertu ostean, Aurora Abasolo, Benita Uribarrena eta Bixenta Mogel izan dira aukeratu dituzten hiru emakumeen izenak.\nPrentsaurrekoan azaldu dutenez, Aurora Abasolo nazioarte mailan sona handia izan zuen soprano durangarra izan zen (1915ean debutatu zuen), eta horregatik Abasoloren izena Bartolome Ertzilla Musika Eskola ondoko parkeari jarriko diote.\nBenita Uribarrenak berriz, 15 urterekin Frantziara erbesteratu beharra izan zuen. Bigarren Mundu Gerran Frantziako erresistentzian parte hartu zuen. 52 urtegaz Durangora itzuli zen. Pilar Rios alkateordeak azaldu duenez, Gerra Zibilean borrokatu zuten emakumeen "sinbolo moduan" hartu dute. Uribarrenaren izena jarriko diote Arte eta Historia Museoaren lorategiari. Azaldu dutenez, kontuan hartu dute lorategi honetatik oso gertu Nevers ikastetxea dagoen lekuan, l1936ko Gerran emakumeen gartzela egon zela.\nBixenta Mogel markinarra euskaraz idatzi zuen lehen emakumea izan zela azaldu dute udal ordezkariek. "Mogelek azalpenak eman behar izan zituen emakumea eta idazlea izatearren". Mogelen izena Durangoko Liburutegiari jarriko diote. "Bada garaia errekonozimendu hori egiteko eta injustizia horrekin amaitzeko", dio Irigorasek.\nPlaka jartzeko data zehaztu ez duten arren, hiru emakume hauen senitartekoekin harremanetan jarri gura dute ekitaldi horietan parte hartu dezaten. Ildo honetatik, Landako 1 eta Landako 2 kirol instalazioei emakumeen izenak jartzea izango dela hurrengo pausoa aurreratu dute udal arduradunek.


Elikadura “nahikotasuna”: Udal HAPO-etarako estrategiak lantzen – Hiripublika\nAurreko asteburuan Usurbilen ospatu ziren elikadura subiranotasunari buruzko jardunaldiak. Berta, besteak beste, “Usurbil Proiektua” aurkeztu zen, udalerri horretako biztanleria barazkiz eta lekariz hornitzeko zenbat lur behar den kalkulatzen duen ikerketa. Azken emaitzara heltzeko lan eskerga eta ikuspegi zabalekoa egin dute Jesus Calvillo eta Egoitz Garro-k: dieta osasungarria antolatu (jendearen adinaren araberako beharrizanak kontutan izanik: umeak-helduak-zaharrak) + gaur egun dauden kontsumo taldeek erabiltzen dituzten asteroko saskiak analizatu + produktu mota bakoitzak eskatzen dituen labore egutegiak egin + kontsumo ereduen arteko batezbesteko estimazioa, etab….metodo zientifikoa..akats gabekoa\nEmaitza: Usurbil 6.093 biztanle = 64 hektarea (batazbeste: 105 m2/ biztanle bakoitzeko)\nEstimazio honetan barazki eta lekaleen ekoizpena baino ez da aintzat hartzen. Kanpo geratzen dira: zerealak (ipar isuri aldean nekez…artoa izan ezik), frutak eta fruituak (“baso jangarriak” agian???) eta arrautza eta haragiak (dieta honetan haragi gorria hilean behin baino ez da aurreikusten).\nIkerketa bat da, ajuste asko eskatzen dituena, autoreek eurek be horrela onartzen dute….baina bada nondik hasteko helduleku bat. Orain udal HAPOetan (Herri Antolamendurako Planeamendu Orokorra) jarduera honetarako zenbat lur azalera dedikatu behar den analizatu, eta horretarako sailkapen urbanistiko egokia ezartzeko fundamentua izan daiteke.\nEgun udal HAPO baten diseinuan dabilen lagun aditu batek, hurrengo hausnarketa egin du: hortaz gauza batzutan inportatzaile izan beharko gara eta beste batzutan esportatzaile. Kontutan hartu lurrik ia ez duten udalerriak daudela sobera, eta zer esan hiriburuetaz!! Beraz, lurralde mugatu batetan subiranotasun absolutua baino, ahalik eta hinterland edo eremu txikienean helburu hori lortzean datza gakoa, ekosistemek ez baitute ulertzen muga administratiboez (baina tamalez bai muga hauek inposatutako lurralde politikez).\nGogoratu, ekoizpenean, altuera, orientazioa, lurren konposaketa kimikoa eta gaitasuna, kokapena, esku lanerako gaitasuna eta abarreko faktoreek mugatzen gaituztela. Gainera dieta ezartzerakoan, klima eta ekosistema hauetan jatorriz ekoitzi daitekeena, kultura, baliabide tekniko, gaitasun ekonomikoak, merkaturatzeko aukerak eta prozesuen ezagutza bezalako faktoreak ere badaudela. Hortaz, lokaletik goragoko eskalan aztertu behar dugula, nahiz eta lokaletik hasi ea zer gaitasun dugun aztertzen.\nSubiranotasuna helburu, beraz, eta “nahikotasuna” estrategia ezinbestekotzat hartuta.\nHonaino helduta, beti azpimarratu behar da, Udal batek, HAPO-a diseinatzerakoan badituela arlo honetan legearen aginduzko “betebehar” zehatzak: 17/2008 Legea; Nekazaritza eta Elikagaigintza Politikari buruzkoan ezarritakoak:\n12. artikulua.– Euskal Autonomia Erkidegoko herri-administrazioek, beren eskumenen esparruan, nekazaritza-lurra antolatzeko jardun publikoa koordinatuko dute, nekazaritza-lurra modu jarraitu eta egokian, eta gizartearen eskaerekin bat etortzeko moduan, erabil dadin sustatzeko, eta, helburu horrekin, beharrezko diren esku-hartze publikoko bitarteko eta neurriak baliatuko dituzte. Hori guztia, Euskal Autonomia Erkidegoko nekazaritza-eremua antolatzeko unean-unean indarrean dagoen erreferentzia-esparruaren arabera.\n13 artikulua.– Nekazaritza-lurren erabilera sustatzea.Euskal Autonomia Erkidegoko herri-administrazioek, beren eskumenen esparruen barruan, honako jarduketa hauek egin ahal izango dituzte nekazaritza-lurraren erabilera sustatzeko, 12. artikuluan azaldutako xedapen orokorretik ondorioztatzen diren aginduekin bat etorriz:\nDitxosozko Basogintza eta Nekazaritza Antolatzeko Lurralde Plan Sektoriala behin betikoz onartzeko oraindik asko falta baldin bada ere (urte larregiko atzerapena pilatzen ari da), horrek ez du esan nahi “hutsune legalik” utzi behar denik. Udalak bere udalerriaren eremuan propio hartu dezake erantzukizun hori, eskumen urbanistikoa badu nahikoa horretarako, eta “Nekazal Interesa Bereziko” sailkapen urbanistikoa eratu, ta lursail egokiak /beharrezkoak araudi berezi batetara lotu ditzake, juridikoki legezkotasun osoz.


ZARAUZKO AURREKONTUAK 2021 EKONOMIA IKASGAIAN\nAmaiera polita eta interesgarria eman diogu DBH4ko bigarren ebaluazioari Ekonomia ikasgaian. Ikasten duguna errealitatearekin uztartzen dugu. Errealitatetik ikasten dugu!\nSektore Publikoa eta Aurrekontuak landu ditugu ebaluazioa zehar inguruko Herrien errealitatea proiektuetara eramanez. Hainbat ikerketa, lanketa eta hausnarketaren ostean, Zarauzko 2021eko aurrekontuak izan ditugu gaur gelan, lehen alkateordeak aurkeztuak.\nSaio interesgarria eta atsegina ebaluazio an egindako ikasbidea borobiltzeko.\nThierry Biscary baxenafar abeslari emankor eta txalapartaria da Lizardin izan dugu musikako ikasleekin. Kalakan taldekidea izateak oihartzuna ekarri dio bereziki. Oso saio ederra izan genuen. Bere bizi ibilbideaz aritu zaigu: eskola, lana, bizitza pertsonala...eta nola eman zion buelta bere bizitzari musika jarraitzeko eta musika bere bizimodua izateko. Gure ametsak bilatzera bultzatu gaitu. Zoragarria!\nSANTA AGEDA BEZPÈRA\nMusikako ikasleak otsailaren 4ean Santa Ageda Bezperako ohiturei eutsiz kantuan aritu dira neguaren isiltasunean makilen hotsen erritmoez lagunduta.


Gaur santu berrien ereduak behar ditugu - Opus Dei\nGaur santu berrien ereduak behar ditugu\nZizur Nagusiko parrokiak san Josemariari beirate bat eskaini dio\nAzken berriak 2004ko Abuaren 26a\nJose Luis Morrás jauna, Sesmatarra eta Zizur Nagusiko (Nafarroa) san Ander Apostolua elizaren erretorea, beti prest dago edozein deialdiari arretaz erantzuteko. Bulegoan ez nagoenean, poltsikoan daramat bulegoa, dio erretore jaunak gure lehendabiziko kontaktuan telefono mugikorrez erantzun zigunean.\nElizan betidanik bageneuzkan hiru irudi: san Isidrorena nekazal herria delako gurea, san Frantzisko Xabierrena Nafarroan gaudelako, eta denon patroia den san Joserena. 2000.urtean beste bi beirate gehitu behar genituenean Jose Luis Jaunak gaur eguneko santuei sagaratzea erabaki zuen eliztarrentzako oraingo adibideak izan zitezkeenak: santa Vicenta Maria eta san Josemariari garai hartan oraindik dohatsua zelarik.\nSan Josemariaren beiratea Antonio Blancoren lana da, Iruñeko Katedraleko Martinena talleraren zaharberritzailea. Eredua san Josemariaren estanparen argazkia izan zen, irudia ezaguna baita, eta errez igartzen du parrokiatik sarri ibiltzen den jende askok.\nBeiratearen hondoan san Josemariaren libururik ezagunenaren testuak irakur daitezke, Bidea liburukoak, hain zuzen ere.


Ederki dakizue San Sebastian Gastronomika-Euskadi Basque Countryrena erronkaz beteriko historia dela, urtetik urtera gero eta eraso konplexuagoak dituena. Hala ere, pentsaezina zen pandemiak ekarritakoa bezain erronka gogor eta bidegabeari aurre egin beharko geniokeenik.\nEderki dakizue San Sebastian Gastronomika-Euskadi Basque Countryrena erronkaz beteriko historia dela, urtetik urtera gero eta eraso konplexuagoak dituena. Hala ere, pentsaezina zen pandemiak ekarritakoa bezain erronka gogor eta bidegabeari aurre egin beharko geniokeenik. Baina ametsen material berberaz eginak gaude: aurten, formatu birtuala erabili behar izan dugu ezinbestean eta, zuzeneko hitzaldi eta jarduera ugari baditugu ere, berriz ere zilipurdia amestu dugu, eta baita askoz gehiago ere; izan ere, etsi beharrean, kongresua bost egunera luzatu dugu, Euskadiko, Espainiako eta planeta osoko maila goreneko sukaldarien zerrenda batekin (Italiarekin senidetzeari arreta berezia eskainiz). Askorentzat, lehenengo aldia izango da Europan daudela. Chef horiek guztiek, beren kontzeptu berritzaileekin eta sukaldean aritzeko moduekin (neo bistronomia, Amerikako sukaldaritza beltza, Covidaren osterako irtenbideak, goi mailako sukaldaritzaren etorkizunak…), pandemiaren ostean gastronomiarentzat irekitzen diren "bide" ezberdin eta liluragarriak ordezkatzen dituzte.\n2020koa bestelako kongresu bat izango dugu. Bai. Baina inspirazio handiagoa sortuko digu. Hobea.\nBeti bezala, hortxe izango gaituzue; talde osoa hemen dago, maitasuna emateko prest.\nEta, beste behin ere, gure ametsa eskaintzeko prest. Inoiz ez baitiogu ibiltzeari utziko.\nAspaldian inork ez du berri onik eman. Estatistika txarrak aipatzen baitira edo lagun bati eztarrian hodi bat sartu diotela. Kopak eta koilarak gailentzen diren gure mundu honetan, duela sei hilabete ezusteko bat zela uste zena, orain, fosa abisal bihurtu da.


In vitro Diagnostikorako Produktu Sanitarioen edo Produktu Sanitarioen CE marka lortu ondoren, fabrikatzailea dagoen EBko herrialdean merkaturatu dela erregistratu edo jakinarazi behar da. Espainiaren kasuan, produktuaren erregistroa edo komunikazioa AEMPSen egingo da, Frantzian ANSMen, etab.\nOsasun Produktuen edo in vitro diagnostikorako produktuen sailkapenaren arabera, AEMPSek fabrikatzailearen erregistro bat edo komunikazio bat egitea ezartzen du, dokumentu eta tasa desberdinak dakartzaten ekintzak.\ndeviCE Sistemas-en zure produktuen erregistro guztiak kudeatu ditzakegu.\nEUDAMED Europako Batzordeak garatutako sistema informatikoa da, Europar Batasun osorako datu-base gisa, eta osasun-produktuekin lotutako alderdi guztiak bilduko ditu: fabrikatzaileen, inportatzaileen, baimendutako ordezkarien eta jakinarazitako erakundeen erregistroa, produktuen dokumentazio teknikoa, UDI kodeak, ebaluazio klinikoa, etab.\nBalio anitzeko sistema bat bilatzen da, erregistroa, lankidetza-sistema, jakinarazpen-sistema eta hedapen-sistema (jendeari irekia) egiten dituena, EBko merkatuan eskuragarri dauden osasun-produktuei buruzko informazioaren gardentasuna eta koordinazioa hobetzeko.\nAktoreak EUDAMEDen erregistratzea beharrezkoa da herrialde bakoitzeko agintaritza eskudunak dagokion aktoreari SRN zenbakia eman diezaion. SRN erregistro-zenbaki bakarra da.\ndeviCE Sistemas-en, EUDAMEDen “aktore” gisa erregistratzeko izapidean lagun diezazukegu, prozesurako behar den dokumentazioa sortzen, ahalik eta errazena izan dadin.\nBestalde, osasun-produktuen erregistroetan aldaketa gehien eragin duen elementuetako bat UDI kodeak lortzeko beharra da. Kode horiek lortzeko (UDI-DI-BASIKOA, UDI-DI eta UDI-PI), Europako Batzordeak egiaztatutako erakunderen batean elkartzea beharrezkoa izango da UDIa ezartzeko.


Alarma faltsua | Faroa\n← Udan, Vancouverrera\nAgur 2008-2009 ikasturteari →\nIgande arratsaldean A gripearen itzala zabaldu bazen ere Urbasa inguruetan, Miren alaba eta bere lagunak egiten ari diren udalekuan, orain badakigu ezetz, alarma faltsua izan dela.\nTelefono dei bat jaso genuen. Udalekuko arduradunek esan ziguten udatiar bi gaixotu egin zirela. Osasun etxera eraman eta, badaezpada, Osasunbideak protokoloa abiarazi zuen, A gripea balitz bezala, gaixoen osasuna zaindu eta gaixotasuna zabal ez zedin bertakoen artean. Horregatik deitu ziguten guraso guztiei.\nAtzo, berriz, jakin genuen analisien emaitzak negatiboak izan direla, A gripearen arrastorik ez dela agertu. Vancouver-erako bidaia ziurtatze aldera, gu prest geunden Miren etxera ekarri, eta zenbait egunetan ni etxetik kanpo bizi izateko, badaezpadako neurri gisa. Orain, ostera, ez dugu horren beharrik izango.\nKategoria: Sailkatugabeak Etiketak udalekua, urbasa. Gorde lotura.\n2 Responses to Alarma faltsua\n2009(e)ko uztailaren 14a 18:06\nPozten naz, Joxe, alarma faltsua izan dalako. Tamalez, hemetik aurrera alarma faltsuak behin eta barriz pairatu behar izango ditugu, gurasoek, familiek eta guk geuk osasun langileok. Mobida hau guztia hainbeste puzten dabilz hedabideetan (eta Osakidetzak berak) azkenean bildurraren arazoa izango dala batik bat.\nGaldetzen badeustazue ea hainbesterako ez dan pentsatzen badot, erantzuna ezezkoa da.\n2009(e)ko uztailaren 15a 22:23\nEskerrik asko, Patxi, aspaldiko! Bai, gripe hau egunero da berbagai hedabideetan, hemengo kontuengatik ez bada, Ameriketa edo Asiakoengatik, eta sortzen ari da halako beldur itsua, indargabetu egiten gaituena. Espero dezagun gripeak gainbehera egiteaz batera, guk ere ea ikasten dugun berau hobeto kudeatzen. Besarkada bat.


Gipuzkoa Zero Zaborren egiteko nagusietako bat, gure gizarte ereduak egiten duen materialen kudeaketa jasangaitzak hondakinekin sortzen dituen arazoak azaldu, eta arazo horren irtenbidea zein den ezagutzera ematea da. Horretarako, besteak beste, herriz herri hitzaldiak ematen ditugu. Orain arte nagusiki “Hondakinek badute irtenbidea” izenburua daukana eman badugu ere, aurrera begira eskeintza zabalagoa ematea da gure asmoa.\n2 erantzun Hitzaldiak-ri\n2012/04/24 1:47 pm\nAsier Vega naiz, Alternatiba alderdiaren ekologia eta elikadura subiranotasuna mahaiko dinamizatzailea. Momentu honetan zaborren kudeaketaren inguruko kanpainia baten antolaketan gaude murgildurik, egun Euskal Herriko erakunde ezberdinetatik daramaten zaborren kudeaketa eredua zalatzeko eta beste eredu batzuk aldarrikatu nahian, besteak beste, atez ateko bilketa. Kontsientzia sortzeko kanpainia bat izango litzateke.\nHorregatik zuekin jartzen gara harremanetan, hitzaldi horretan parte hartzeko prest bazaudete galdetzeko eta zuen esperientziak elkarbanatzeko.\nHitzaldia Bilbon izango zan ekaineko lehenengo hamabostaldian. Eguna finkatzeke dago. Nola ikusten dozue?\negilea: Tolosa Tolosa, Andoni\n2012/10/30 10:02 pm\nNafarroako Araitz Bailaratik idazten dizuet, Kulturaldi bat antolatzen dugu bertan eta hau dela eta, zaborren inguruan hitzaldi bat ematea interesgarria iruditu zaigu. Ez dakit prest egongo zinateketen, nork emango lukeen, hitzaldiaren izenburua (ahal bada inguruari ongi datorkion bat, baserri giroko herri txikiak dira hemengoak) eta zenbateko kostua izango lukeen.\nKulturaldia abenduaren hasieran izaten da eta hitzaldiaren data abenduaren 5 izan daiteke, arratsaldeko 5etan.